amanoisuno/poet huggingface dataset:
三四 王梵志
有女欲嫁娶，不用絕高門。但得身超後，（「超」，戴密微校作「紹」。「後」，項楚校作「俊」。）銀財惣莫論。
三五 王梵志
欲得依（一本作「於」。）身吉。無過作是非。（一本作「莫作非」）。但知牢閉口，禍去阿你（一本作埿。）來。（「阿你來」，斯二七一○、斯三三九三、伯四○九四卷作「阿寧來」，伯三五五八、伯三六五六卷作「自然離」。）。
三六 王梵志
飲酒妨生敬，（一本作「計」。）榻（一本作樗。）蒲必破家。但看此等色，不久作窮查。（本作「茶」。）。
三七 王梵志
見惡須藏掩，知賢中華讚陽。（「唯」，伯三五五八作「爲」。「陽」，項楚校作「揚」。）但（一本作「若」。）能依此語，祕密立身方。
三八 王梵志
借物莫交索，用了送還他。損失酬高價，求（一本作我。）嗔得也磨。（「也磨」，伯三五五八、斯二七一○、伯四○九四卷作「也摩」，斯四六六九卷作「夜摩」。）。
三九 王梵志
借物索不得，貸錢不肯還，頻來論即鬥。（「論即鬥」，郭祖怡校作「即鬥論」。）
四十 王梵志
隣並須來往，借取共交通。急緩相慿仗，人生莫不從。。
四一 王梵志
長幼同歡（一本作「欽」。）敬，稱尊莫不尊。（一本作「遵」。）（「稱尊」，斯四六六九、伯四○九四卷作「知尊」。「莫不遵」，斯四六六九作「莫不從」。）且能行禮樂，鄉里自稱人。
四二 王梵志
停（一本作「庭」。）客勿叱狗{右上加卄}，對客莫頻眉。供給千餘自，（「自」，斯三三九三、斯四六六九卷作「日」。）臨時請不饑。（「臨時」，伯三六五六卷作「臨歧」，伯三七一六卷作「臨政」。）。
四三 王梵志
親客號不疎，（「號不疏」，伯三六五九、斯四六六九卷作「無疏伴」。）建唤則須唤。（「建唤則須唤」，伯三七一六卷作「來即閗須唤」，伯三五五八、伯三六五六、斯三三九三作「唤即盡須唤」。）食食甯且休，只可待他散。
四四 王梵志
爲客不呼客，（「不」，伯三六五六卷作「莫」。）去必主人嗔。欲得能行事，無過莫避人。
四五 王梵志
逢人須歛手，避道莫前盪。（一本作「湯」。）忽若相衝着，（「忽若」，斯三三九三卷作「忽然」。）他{弓|一/虫}（鄭本作强。）必自傷。
四六 王梵志
惡口深乖禮，條中却沒文。若能不駡詈，即便是賢人。（「即便是」，伯三七一六卷作「即是大」，伯三六五六卷作「却便是」。）。
四七 王梵志
見貴當須避，知强遠利他。（「利」，伯三五五八、伯三六五六卷作「離」。）高飛能去綱（按當作「網」。）豈得值低羅。
四八 王梵志
結交須擇善，非識（一本作諳。）莫與心。若知管鮑志，還共不分金。。
四九 王梵志
惡人相遠離，善者近相知。縱使大無雨，陰雲（一本作「雲陰」。）自潤衣。
五十 王梵志
有德之（一本作「人」。）心下，無才意即高。但看行濫物，若箇是堅（鄭本作「堅」。）牢。
五一 王梵志
典使頻多擾，（「典使」，伯三七一六、伯三六五六卷作「典吏」。）從少（一本作饒。）必莫嗔。但知多與酒，火{卄又}不欺人。（「火{卄又}」，伯三七一六卷作「㺳火」，伯四○九四卷作「火芆」，張錫厚意當作「火艾」。）。
五二 王梵志
惡人相觸悮，（鄭本作「誤」。）彼（一本作「被」。）駡必從饒。喻若薗中匪，（「匪」，伯三五五八、伯三七一六、伯三六五六卷作「韭」。）由如得雨澆。
五三 王梵志
駡妻早是惡，打婦更無知。索强斯得客，可是丈夫兒。
五四 王梵志
有勢不煩意，（「煩意」，伯三七一六卷作「須倚」。）欺他必自危。但看木裏火，出則自燒伊。
五五 王梵志
貧親須拯濟，富眷不煩饒。（「煩」，伯三六五六爲作「須」。）情知蘇蜜味，何用更添高。（「高」，伯三五五八、伯三七一六、斯二七一○卷作「膏」，伯四○九四卷作「餻」。）。
五六 王梵志
有錢莫掣⿰忄霍，（「⿰忄霍」，伯三七一六、伯三六五六卷作「攉」。）不得是（一本作「事」。）奢華。鄉裏人儜惡，差科必破家。
五七 王梵志
他貧不得笑，他弱不得欺。但看人頭數，即須受□□。（「但看」二句，伯三六五六卷作「太公未遇日，猶自獨釣魚」。末句，項錄作「即須受逢迎」。）。
五八 王梵志
逢迎莫不安，□□欠二爪。（「逢迎」二句，伯三七一六卷作「莫不安瓜肉，魚吞在腹裏」。）□魚在腸裏，善（鄭本作喜。）惡有千般。（「□魚」二句，斯五七九四卷作「善惡數千般，人心難可知」。）。
五九 王梵志
在鄉須下意，爲客莫高心。相見作先拜，膝下沒黃金。（「沒」，伯三七一六卷作「投」。）。
六十 王梵志
貧人莫簡棄，有客最須呼。但惠封瘡藥，何愁不奉珠。
六一 王梵志
得言請莫說，有語不須傳。見事如不見，終身無過{彳|天天/心}。
六二 王梵志
無心莫充保，（「無心」，伯三六五六卷作「無親」。）無事莫作媒。（「無事」，伯三七一六卷作「無女」。）雖悉鄉人意，（「悉」，伯三五五八、伯三六五六、斯三三九三卷作「失」，斯二七一○卷作「識」。）終身無害災。
六三 王梵志
雙陸智人戲，園碁出專能。（「園」，伯三六五六卷作「圍」。）解時終不惡，（「時」，斯三三九三卷作「事」。）久後與仙通。
六四 王梵志
逢争不須看，見打莫前僞。（「僞」，伯三六五六卷作「爲」。）{扌|厶/貝}即追友勝，（「{扌|厶/貝}」，伯三七一六、伯三六五六作「捐」。項楚校作「損」。）證能惣不知。（「證能」，伯三五五八、伯三七一六、伯三六五六、斯二七一○卷作「能勝」。）。
六五 王梵志
立身存篤信，（「存」，斯三三九三卷作「在」。）景行勝將金。在處人携接，諳知無負心。。
六六 王梵志
有恩須報上，得濟莫孤恩。但看千里井，誰爲重來尋。
六七 王梵志
知恩須報恩，有恩莫不更。（「更」，伯三五五八、伯三七一六、伯三六五六卷作「報」。）[更]在枯井中，（「更」字據伯三五五八卷補。）誰能重來救。
六八 王梵志
元得地恩重，（「元」，伯三六五六卷作「先」。）酬償勿使輕。一湌何所直，感賀百千傾。（「百千傾」，斯三三九三卷作「百千金」，伯三七一六卷作「金百傾」，伯三六五六作「百金傾」。）。
六九 王梵志
蒙人惠一恩，終身酬不極。若濟桒（鄭本作桑。）下飢，扶論可惜力。（「論」，伯三七一六卷作「輪」。）。
七十 王梵志
得他一束絹，還他一束羅。計時應大重，（「大」，斯三三九三卷作「有」。）直爲歲年多。
七一 王梵志
貸人五𥐿米，（「𥐿米」，伯三七一六卷作「斗」。）送還一碩粟。（「碩」，伯三五五八、伯四○九四卷作「石」。）算時應有餘，剩者充臼直。
七二 王梵志
世間難捨割，無過財色深。丈夫須遠命，割斷闇迷心。
七三 王梵志
煞生最罪重，（「最罪重」，伯三五五八、伯三六五六卷作「罪最重」，伯三七一六卷作「罪甚重」。）喫肉亦非輕。欲得身長命，無過點續朋。（「朋」，伯三七一六卷作「明」。）。
七四 王梵志
偷盗須無命，（「須」，伯三七一六、伯三六五六卷作「雖」。）侵欺罪更多。將他物己用，思量得夜魔。（「夜魔」，伯三七一六卷作「也磨」，斯二七一○卷作「也磨」。）。
七五 王梵志
邪淫及妄語，知非惣勿作。但之依道行，（「之」，伯三五五八、伯三六五六卷作「知」。）萬里無迷錯。
七六 王梵志
喫肉多病報，知者不須湌。一朝無諫地，（「諫」，伯三六五六卷作「間」。）受罪始知難。
七七 王梵志
飲酒是癡報，如人落糞坑。情知有不争，（「争」，伯三五五八、伯三七一六卷作「淨」。）豈合岸頭行。（「合」，伯三七一六卷作「不」。）。
七八 王梵志
造酒罪甚重，酒肉俱不輕。若人不信語，（「語」，伯三七一六、斯二七一○卷作「義」。）撿取《日槃經》。（「日」，伯三七一六、伯三六五六卷作「湼」。）。
七九 王梵志
見埿須避道，莫入污却鞋。（「污却鞋」，斯二七一○、斯三三九三卷作「汗脚鞋」。）若知己有罪，莫破戒持齋。
八十 王梵志
相交莫嫉妬，相勸莫蛆儜。一日無常去，王前罷手行。（「罷」，項楚校作「擺」。）。
八一 王梵志
見病須慈遐，（「須慈遐」，伯三六五六卷作「須慈慜」，伯三五五八、斯二七一○、斯三三九三、伯四○九四卷作「慈須愍」。）諸方速療醫。（「速療」，伯三五五八卷作「早爲」，伯三六五六卷作「速爲」。）若能行此行，大是不思議。。
八二 王梵志
經記須平直，心中莫側斜。些些徵取利，可可苦他家。
八三 王梵志
布施生生富，（「富」，斯三三九三卷作「福」。）慳貪世世貧。若人苦慳惜，却却受辛懃。（「却却」，戴密微、項楚校作「劫劫」。）。
八四 王梵志
忍辱生端正，多嗔作毒虵。若人不儜惡，必得上三車。
八五 王梵志
尋常懃念善，（「善」，伯三七一六、斯三三九三卷作「佛」。）晝夜受書經。（「受」，伯三五五八卷作「愛」。）心裏無蛆儜，何愁佛不成。
八六 王梵志
六時長禮懺，日暮廣燒香。十齋莫使闕，有力煞三場。（「三場」，伯三六五六卷作「三長」。）。
八七 王梵志
持戒須含忍，長齋不得嗔。莫隨風火性，參羞悮（鄭本作「誤」。）煞人。（「羞」，斯三三九三卷作「差」。）。
八八 王梵志
逢師須安拜，（「禮拜」，伯三七一六卷作「頂禮」。）過道向前行。（「過」，伯三六五六卷作「遇」。「行」，伯三七一六、伯三六五六卷作「參」。）莫生多別相，（「多別相」，伯三六五六卷作「離別想」。項楚校「多」爲「分」。）見過不知南。（「知南」，伯三七一六、伯三六五六卷作「和南」。伯三五五八卷此句作「相見過不知」。）。
八九 王梵志
聞鐘身須側，臥轉莫前眠。（「前」，伯三六五六卷作「纏」。）萬一無常去，免至獄門邊。（「邊」，伯三六五六卷作「前」。）。
九十 王梵志
師僧來乞食，必莫惜家嘗。（「嘗」，伯三六五六卷作「常」。）布施無邊福，來生不少糧。
九一 王梵志
家貧從力貸，不得嬾乖傭。（「傭」，伯四○九四卷作「慵」。）但知懃作福，衣食自然豐。
九二 王梵志
惡事惣須棄，（「棄」，伯三六五六、伯四○九四卷作「去」。）善事莫相違。知意求妙法，必得見如來。（按以上爲原卷王梵志詩第一卷。）。
九三 王梵志
吾有十畝田，種在南山坡。青松四五樹，綠豆西三窠。
九四 王梵志
熱即池中浴，涼便岸上歌。遨遊自取足，誰能奈我何？（以上二首，應合爲一首。）。
九五 王梵志
我見那漢死，肚裏熱如火。不是惜那漢，恐畏還到我。
九六 王梵志
我有一方便，價值百疋練。相打長伏弱，（「長伏」，原卷作「長取」，張錫厚改爲「常服」。）至死不入縣。
九七 王梵志
共受虛假身，共稟太虛氣。死去雖更生，迴來盡不記。以此好尋思，萬事淡無味。慰俗不如心，時時一倒醉。。
九八 王梵志
草屋足風塵，牀無破氈臥。客來且唤入，地鋪稿薦坐。家裏元無炭，柳麻且吹火。白酒瓦鉢藏，（「藏」，項楚校作「盛」。）鐺子兩脚破。鹿脯三四條，石鹽五六課。（「課」，項楚、蔣紹愚校作「顆」。）看客只甯馨，從你痛笑我。（案以上六首錄自鄭振鐸本拾遺。爲王梵志詩原卷第三卷。惜不全。）。
九九 王梵志
欺誑得錢君莫羨，得了却是輸他便。來生報答甚分明，只是换頭不識面。
一○○ 王梵志
多置莊田廣修宅，四鄰買盡猶嫌窄。
一○一 王梵志
造作莊田猶未已，堂上哭聲身已死。哭人盡是分錢人，口哭元來心裏喜。
一○二 王梵志
衆生頭兀兀，堂住無明窟。心裏爲欺謾，口中佯念佛。
一○三 王梵志
世無百年人，強作千年調。（《分門古今類事》卷三引《南史》引此詩，「強」作「擬」，「年」作「歲」，「打」作「以」，「限」作「關」。）打鐵作門限，鬼見拍手笑。
一○四 王梵志
勸君休殺命，背面披生嗔。喫他他喫汝，循環作主人。
一○五 王梵志
他人騎大馬，我獨跨驢子。回顧擔柴漢，心下較些子。
一○六 王梵志
家有梵志詩，生死免入獄。不論有益事，且得耳根熟。
一○七 王梵志
白紙書屏風，客來即與讀。空飯手捻鹽，亦勝設酒肉。（案以上八首並載費袞《梁谿漫志》卷十。今從知不足齋本錄出之。以上九首除「他人騎大馬」一首外，皆見《雲溪友議》卷下。「欺誑得錢君莫羨」一首，《全唐詩續補遺》卷二據《鑑誡錄》卷十收錄，今刪去。異文錄如次：二句「得了却」作「究竟還」，三句作「不信但看槽上驢」，四句「换」作「改」。）（〖1〗費袞《梁谿漫志》卷十：「山谷以茅季偉事。親引梵志『飜襪』之句，人喜道之。予嘗見梵志數頌，詞樸而理到，今於此。其一曰：『欺誑得錢君莫羨。……』又曰：……」）。
一○八 王梵志
梵志翻著襪，人皆道是錯。乍可剌你眼，不可隱我脚。（《全唐詩續補遺》卷二據《詩話總龜後集》四三引山谷語收此詩。文字同，今刪去。《林間錄》卷下引此詩，「乍可」作「寧可」。）。
一○九 王梵志
城外土饅頭，餡草在城裏。一人喫一個，莫嫌沒滋味。（此詩又見《冷齋夜話》卷十、《苕溪漁隱叢話前集》卷五六、《詩話總龜》卷三九引《東坡詩話》、《雲臥紀譚》等書。）（以上二首黃庭堅引梵志詩。）（〖1〗案以上諸詩，鄭振鐸輯本並收之。）。
道情詩 王梵志
我昔未生時，冥冥無所知。天公強生我，生我復何爲？無衣使我寒，無食使我飢。還你天公我，還我未生時。（此首唐釋皎然《詩式》卷一《跌宕格二品·駭俗》中引之，鄭輯本未收。）（〖1〗《全唐詩編劇補遺》卷二據《雲溪友議》收此詩，今刪去。異文錄如次：首句作「天公未生我」，三句「强」作「忽」，五句「使」作「遣」，六句「使」作「遣」，六句「使」作「令」，七句「你」作「爾」。）。
倖門（題擬） 王梵志
倖門如鼠穴，也須留一箇。若還都塞了，好處却穿破。（此首見陳巖肖《庚溪詩話》卷下。鄭輯本亦未收。）（〖1〗陳巖肖《庚溪詩話》卷下：「王梵志詩曰：『倖門如鼠穴，……好處却穿破。』此言近乎曹相國所謂以獄市爲寄也。」〖2〗《太平廣記》卷八十二引《史遺》：「王梵志，衛州黎陽人也。黎陽城東十五里，有王德祖，當隋文帝時，家有林檎樹，生癭大如斗。經三年，朽爛，德祖見之，乃剖其皮，遂見一孩兒抱胎而□。德祖收養之。至七歲，能語，曰：『誰人育我？復何姓名？』德祖具以實語之，因名林木梵天，〖「因名林木梵天」，明鈔本《太平廣記》作「因曰：『雙木曰梵，名曰梵天。』」語意稍長。〗後改曰梵志。曰：『王家育我，可姓王也。』梵志乃作詩示人，甚有義旨。」〖3〗楊慎《升庵詩話》卷四引唐釋道世《法苑珠林》：「梵志出家，白首而歸，鄰人見之，曰：『昔人尚存乎？』梵志曰：『吾猶昔人，非昔人也。』」按丁福保《歷代詩話續編》亦載之，見第十三冊「吾猶昔人」條。）。
早春泛鏡湖 宋之問
漾舟喜湖廣，湖廣趣非一。愉目野載蕪，清心山更出。孤烟晝藏火，薄暮朝開日。但愛春光遲，不覺舟行疾。歸雁空間盡，流鶯花際失。遠情自此多，景霽風物和。蘆人收晚釣，棹女弄春歌。野外寒事少，湖間芳意多。雜花因爛熳，暄柳日逶迤。爲客頓逢此，於思柰若何？（此詩見《永樂大典》卷二二六七「六模」「湖」字「鏡湖」條。〖二函二十冊〗）。
題謝處士山齋 宋之問
那有唐年客，青山獨閉門。雲泉一少事，琴史皆忘喧。在濬人猶縶，遷喬友未言。不知幽谷草，何意老王孫？（此詩見《永樂大典》卷二五三九「七皆」「齋」字「山齋」條。〖三函三十冊〗）。
過中書元舍人山齋 宋之問
元侯松子賓，寓此掖垣職。移疾多暇豫，孤齋恣閑息。修逕接大野，重巒跨南北。具物芬榮時，登攀各可極。林間百鳥變，郊外千花織。秦嶺似雲橫，周原如黛飾。洛中昔遊衍，常聞故園憶。清言盡場圃，嘉話數耘植。夢想恒載馳，松篁若舊識。酒情忽無限，琴意忻有得。更閱青谿詩，逾勵丹霞食。貴者日已遠，幸君惠容色。朅來休潁陽，任予孤且直。（同前見《大典》卷二五三九。）。
嵩南山九里舊鵲村作 宋之問
弊廬接箕潁，北望嵩山隅。兹嶺雄且秀，綵翠橫天衢。家世事靈嶽，嵒棲安敢渝。從俗因迹化，歸静知心愚。上違先人訓，下憐菲薄軀。自問何功業，謬與賢俊俱。執覊翊龍羽，秉筆遊鴻都。尸禄負諸己，日使田園蕪。常恐白雲意，溘盡黃埃塗。妙年負恩德，欲去何踟蹰？明主本尚道，黃屋均蓬壺。飲惠可冥分，歸事燒金鑪。（此詩見《永樂大典》卷三五八○「九真」「村」字「舊鵲村」條。〖五函五十冊〗）。
敬和吏部韋郎中庭前朱槿之作 宋之問
日給當輪滿，星郎伏奏旋。猶紆起草思，更有落花篇。氣與香衣雜，光侵畫壁然。徒聞賦君子，無以和神仙。（此詩見《分門纂類唐歌詩》殘本第六冊《草木蟲魚類》卷五。）。
王勔
。
山名 王勔
麗景斜中嶠，晴華泛晚春。琴聲抽楚雪，歌曲下梁塵。傾蓋彫炎遠，班荆密契新。方承綺□暮，烟上洛橋□。（見影印本《新編纂圖書類要事林廣記》卷七。）。
太平興龍寺（題擬） 崔融
昨度[匡]（厈）山下，春鶯曉弄稀。今來[湓]（盆）水曲，秋鴈晚行飛。國有文皇召，人慙謫傳歸。迴行過梵塔，歷覽遍吳畿。杏樹栽時久，蓮花刻處微。南溪雨颯颯，東峴日輝輝。瀑溜天童捧，香爐法衆圍。煙雲隨道路，鶯鶴遠驂騑。遠上靈儀肅，生公談柄揮。一兹觀佛影，暫欲罷朝衣。（此詩見《永樂大典》卷六六九九「十八陽」「江」字〖七函、六十四冊〗。）（按《永樂大典》卷六六九九「九江府」十一「寺院」引《江州志》。「太平興龍寺在虎溪，本晉東林寺。太元九年桓伊置，法師慧遠道場也。」又引《元一統志》：「東林禪寺，《舊志》載在州境，晉武帝太和十年建，唐號太平興龍寺，最爲廬山之古剎，寺有慧遠袈裟。」《江州志》又謂寺有劉孝綽、孟浩然、李白、崔融、錢起、裴休、皇甫冉、杜荀鶴及樂天之詩。此詩即自所引錄出。〖1〗《吉石庵叢書》影印日本藏古鈔陳舜俞《廬山記》卷四收此詩，題作《遊東林寺》。首句作「昨度匡山下」，第三句作「今來湓水曲」，均可訂《大典》之誤，兹據改。第十五句作「煙霞隨道路」。又詩後附跋云：「元和十三年二月二十九日，曾孫朝散大夫使持節江州諸軍事江州刺史上柱國清河縣開國男賜紫金魚袋能再刊勒。」）。
寶名 崔融
□城煙雨霽，□苑物華滋。池連金水白，人契玉山時。珠浦荷如蓋，銅街樹似帷。琴歌待明月，丹石有深期。（此詩見影印本《新編纂圖增類羣書類要事林廣記》卷七。本詩所缺二字，原本較模糊。首句缺字似爲「鼎」字，次句缺字，右邊爲「圭」形，左邊已難辨認，疑應爲「桂」字。）。
五言夏日游神泉詩（幷序） 韋元旦
聞有濠梁地，駕言幷四美。契冥邀異迹，勝會不延晷。澗響若琴中，泉華疑鏡裏。形隨員月正，制逐規虹起。澡流瑩丹心，跂石涼玉趾。近焉將安適？行當潤濛氾。（此詩見《金石萃編》卷六十一。）（按詩題下原署「美原縣尉韋元旦字烜」，碑刻文字係尹元凱所書。）。
五言夏日游神泉詩 賈言淑
詞人擁高節，狎異尋幽賞。𧯆險洞深澗，皦鏡鯀無象。形隨澡魄員，氣逐非烟上。徙谷縈新溜，分谿疏舊壤。冥功兆□□，効奇靈既往。共漱□□清，超然□□想。（見《金石萃編》卷六十一。〖此詩又見孫星衍《續古文苑》卷四，第五句作「形隨隨滿魄鼎」；第九句所缺二字，下一字作「即」；第十一句缺二字之上一字，《金石萃編》存左半邊，作「馬」形，《續古文苑》作「鳴」。〗）（按是刻次韋元旦詩後，原署「主簿賈言淑」，書者體會爲尹元凱。）。
尹元凱
。
五言同韋子斿神泉詩（幷序） 尹元凱
桐坂疏抱𦉥，崐丘落縣米。豈如中輔邑，迸泉毓爲醴。氣高靈洮作，潤洽沖務啟。月潭信玲瓏，霞溜幾清泚？湝湝上善用，的的煩慮洗。君子懷淡交，相從澗之底。（見《金石萃編》卷六十一。序中原缺一字，據《續古文苑》卷四補。）（按此詩快乐序在韋元旦、賈言淑詩刻之碑陰，詩前署書者之名曰「大唐裕明子書」，題下署詩序作者之名曰「雲陽主簿明臺子徐彥伯字光」，詩後署詩作者之名曰「裕明子河間尹元凱字戫」。望又按史稱徐彦伯名洪，以字顯，據碑，知實名彦伯而字光也。彦伯於武后垂拱間爲雲間主簿，屢遷給事中，預修《三教珠英》，歷修文館學士、工部侍郎、太子賓客而卒。）。
溫翁念
。
五言同韋子斿神泉詩 溫翁念
聞君泉壑幽，俯裂頻陽趾。及我性情狎，遥輕武陵涘。欿窞明月制，沮𣹤涼風起。朋來想辟雝，日去疑濛汜。列坐殊滿腹，揚清非洗耳。髣髴參石斿，淡焉適真理。（見《金石萃編》卷六十一。）（〖1〗此詩列尹元凱詩刻之後，署作者之名曰「左司郎中溫翁念字敬祖」，書者亦爲尹元凱。據《新唐書》卷七十二中《宰相世系表》載翁念爲彦博之孫，官大僕少卿。此碑署銜左司郎中，蓋武后垂拱間仕歷也。）。
五言同韋子斿神泉詩 李鵬
昔日鳴絃地，今聞生澗水。靈潛敝政餘，潤發彫文始。滴滴流珠散，渟渟明月止。善香懷若人，淡交挹君子。鏡澈無纖翳，天清滌煩滓。虛忝神僊臺，何由弄風晷？（見《金石萃編》卷六十一。）（〖1〗詩刻次溫翁念一詩後，署作者之名曰「天官員外郎李鵬字至遠」，亦尹元凱所書。碑末紀年曰「垂拱四年龍集戊子四月戊□」，蓋公元六八八年也。）。
光溫古
。
句 光溫古
錦色陽川后，絲雨降桐鄉。（〖1〗句見《金石萃編》卷六十五「唐二十五」。按此詩句幷下趙不爲、王鉉、成公簡、李大寶諸人詩句均刻在《衛州共城縣百門陂碑銘》之碑陰，或乞雨，或喜晴，皆摘取兩句，不得見其全爲可惜耳。又此詩句前有記事，略謂長安二年〖公元七○二年〗夏五月，州符下縣祈雨。六月一日先祈社稷，遍祈山川，其時西北山頂，有雲團團而上，雷起巖突，電發𡓜蕃，須臾之間，降雨一境。父老光溫古上詩賀公曰〖句不重錄〗云云。望按記事中所稱上詩賀公，公，蓋指靈源公，爲當地民間所祠神名。）。
句 趙不爲
調弦敷廣西惠，濟物被深仁。（〖1〗句列光溫古祈雨詩句後。曰「五𠥱〖月〗十〖乙〗〖日〗，前南岳齋郎趙不爲詩曰。〖句不重錄〗」望按：《全唐文》爲四○一有趙不爲文。）。
又句 趙不爲
晴暉疑兆夢，甘液類隨車。（〖1〗句列於此碑碑陰之末，曰：「趙不爲《喜晴》詩曰〖句不重錄〗云云。」）。
句 王堅
良宰多憂憫，虔誠謁庶神。（〖1〗句次趙不爲祈雨詩句後，曰「七𠥱〖月〗廿三〖乙〗〖日〗，文林郎王堅詩曰〖句不重錄〗」云云。）。
句 王鉉
雨似隨車至，雲疑逐蓋飛。（〖1〗句次王堅詩句後，曰「文林郎王鉉詩曰〖句不重錄〗」云云。按唐有兩王鉉，《全唐文》卷七九一收王鉉文二篇，乃大中時處士，此則長安間人。）。
句 成公簡
隨軒感仁惠，應日（原作〖乙〗）灑甘滋。（〖1〗句次王鉉詩句後，曰「武聖〖原作●〗縣尉成公簡詩曰〖句不重錄〗云云。」）。
句 李大寶
陽耀求便灑，陰霖請復晴。（〖1〗句次成公簡詩句後，曰「成均進士李大寶《賀晴詩》曰〖句不重錄〗云云。」）。
馬友鹿
。
早春陪敕麻先生（慈力）祭岳（久視二年。見《山左金石志》卷十二，亦見《金石萃編》卷五十三。此詩《全唐詩》卷八百八十七補遺卷載之，作者馬令，注曰」失名「。今按《山左金石志》署作者曰「行博城縣令馬友鹿」，則其名固未失也。詩同，不重出，校其異文如下：第三句「鞭撻造神鬼」，「造」《全唐詩》作「走」。五句「忽下元洲使」，「元洲」，《全唐詩》作「袁州」。六句「來赴紫洞前」，「赴」，《全唐詩》作「遊」。八句「白鶴怪時還」，「怪」，《全唐詩》闕；「還」，作「年」。十一句「巖風半山水」，「巖」，《全唐詩》闕。十二句 馬友鹿
空。
贈崔十娘 張鷟
自隱多姿則，欺他獨自眠。故故將纖手，時時弄小絃。耳聞猶氣絕，眼見若爲憐。從渠痛不肯，人更別求天。
詩一首 張鷟
歛笑偷殘靨，含羞露半脣。一眉猶叵耐，雙眼定傷人。
又一首 張鷟
夢中疑是實，覺後忽非真。誠知腸欲繼，窮鬼故調人。
又一首 張鷟
未必由詩得，將詩故表憐。聞渠擲入火，定是欲相然。。
又一首 張鷟
心虛不可測，眼細强關情。迴身已入抱，不見有嬌聲。
詠𡱈 張鷟
眼似星初轉，眉如月欲渭。先須捺後脚，然後勒前腰。
詩一首 張鷟
忽然心裏愛，不覺眼中憐。未關雙眼曲，直是寸心偏。
又一首 張鷟
舊來心使眼，心思眼剩（《唐人小說》本作即。）傳。由心使眼見，眼亦共心憐。
詠刀子 張鷟
自憐膠漆重，相思意不窮。不惜尖頭物，終日在皮中。
詩一首 張鷟
向來知道徑，生平不忍欺。但令守行跡，何用數圍碁。
又一首 張鷟
千金此處有，一笑待渠爲。不望全露齒，請爲暫嚬眉。
詠破銅熨斗 張鷟
若冷頭面在，生平不熨空。即今雖冷惡，人自覓殘銅。。
舞詞 張鷟
從來巡遶四邊，忽逢兩箇神仙。眉上冬天出柳，頰中旱地生蓮。千看千處嫵媚，萬看萬處㛹妍。今宵若其不得，剩命過與黃泉。
詠筆硯 張鷟
摧毛任便點，愛色轉須磨。所以研難竟，良由水太多。
詠雙燕子 張鷟
雙燕子，聯聯翩翩幾萬迴。（《唐人小說》本作聯翩幾萬迴。）强知人是客，方便惱他來。
詠酒杓子 張鷟
尾動惟須急，頭低則不平。渠今合把爵，深淺任君情。
詠李 張鷟
問李樹，如何意不同？應來主毛裏，翻入客懷中。
答十娘射雉 張鷟
心緒恰相當，誰能護短長。一床無兩好，半醜亦何妨。
答十娘詠弓 張鷟
縮幹全不到，抬頭則大過。若令臍下入，百放故籌多。。
詩一首 張鷟
千看千意密，一見一憐深。但當把手子，寸斬亦甘心。
又一首 張鷟
千思千腸熱，一念一心焦。若爲求守得，暫借可憐腰。
又一首 張鷟
腰支一遇勒，心中百處傷。但若得口子，餘事不承望。
又一首 張鷟
藥草俱嘗遍，並悉不相宜。惟須一箇物，不道自應知。
又一首 張鷟
積愁腸已斵，懸望眼應穿。今宵莫閉戶，夢裏向渠邊。
別崔瓊英 張鷟
卞和山未斵，羊雍地不耕。
相思枕留贈十娘 張鷟
南國傳椰子，東家賦石榴。聊將代左腕，長夜枕渠頭。
益州新樣錦留贈五嫂 張鷟
今留片子信，可以贈佳期。裁爲八幅被，時復一相思。。
答張文成 張鷟
（案以下各詩，《遊仙窟》雖謂崔十娘所作，要皆張文成戲墨耳。）面非他舍面，心是自家心。何處關天事，辛苦漫追尋。
又 張鷟
好是他家好，人非着意人。何須漫相弄，幾許費精神。
詩一首 張鷟
憐腸忽欲繼，憶眼己先開。
詠尺八 張鷟
眼多本自令渠愛，口少元來每被侵。天事風聲徹他耳，教人氣滿自填心。
詠𡱈 張鷟
勒腰須巧快，捺脚更風流。但令細眼合，人自分輪籌。
詩一首 張鷟
眼心非一處，心眼舊分離。直令渠眼見，誰遣報心知。
又一首 張鷟
眼心俱憶念，心眼共追尋。誰家解事眼，副著可憐心。。
詠鞘 張鷟
數捺皮應緩，頻磨快轉多。渠今拔出後，空鞘欲如何。
詩一首 張鷟
雙眉碎客膽，兩眼判君心。誰能用一笑，賤價買千金。
詠破銅熨斗 張鷟
舊來心肚熱，無端強熨他。即今形勢冷，誰肯重（重字原缺，據《唐人小說》本補。）相磨。
詩一首 張鷟
得意似鴛鴦，情乖若吳越。不向君邊盡，更知何處歇。
詠鴨頭鐺子 張鷟
觜長非爲嗍，項曲不由攀。但令脚直上，他自眼雙翻。
詠雙燕子 張鷟
雙燕子，可可事風流。即令人得伴，更亦不相求。
詠盞 張鷟
發初先向口，欲竟漸伸頭。從君中道歇，到底郎（《唐人小說》本作即。）須休。
詠蜂子 張鷟
問蜂子，蜂子太無情。飛來蹈人面，欲似意相輕。。
詠射雉 張鷟
大夫巡麥隴，處子習桑間。若非由一箭，誰能爲解顏。
詠弓 張鷟
平生好須弩，得挽則低頭。聞君把提快，再乞五三籌。
詩一首 張鷟
手子從君把，腰支亦任迴。人家不中物，漸漸逼他來。
答文成 張鷟
素手曾經捉，纖腰又被將。即今輸口子，餘事可平章。
詩一首 張鷟
元來不相識，判自繼知聞。天公強多事，今遣若爲分。
答文成贈別 張鷟
鳯錦行須贈，龍梭久絕互。
報文成雙履 張鷟
雙鳥作失伴，兩燕還相屬。聊以當兒心，竟日承君足。
報文成 張鷟
他道愁勝死，兒言死勝愁。愁來百處痛，死去一時休。。
報文成 張鷟
他道愁勝死，兒言死勝愁。日夜懸心憶，知隔幾年秋。
詠筝 張鷟
（案以下各詩，《遊仙窟》雖謂崔五嫂所作，要亦張文成戲墨而已。）天生素面能留客，發意關情並（《唐人小說》本作併。）在渠。莫怪向者頻聲戰，良由得伴乍心虛。
詩一首 張鷟
娘子爲性好圍碁，逢人劇戲不尋思。氣欲繼絕先挑眼，既得速罷即須遲。
詠李 張鷟
李樹子，元來不是偏。巧知娘子意，擲果到渠邊。
詩一首 張鷟
他家解事在，未肯輒相瞋。徑須剛捉著，遮莫造精神。
又一首 張鷟
巧將衣障口，能用被遮身。定知心肯在，方便故邀人。
又一首 張鷟
自隱風流到，人前法用多。計時應拒得，佯作不禁他。
報文成金釵 張鷟
兒今贈君別，情知復會難。莫言釵意小，可以掛渠冠。（〖1〗《日本圖經》卷二十二《藝文志》：「《遊仙窟》一卷，唐張文成。昌平學舊寫八行本、容安書院舊寫九行本、尾張真福寺舊寫六行本刊本，卷首題《遊仙窟》，寧州襄樂縣尉張文成作，小說家言也。寧州，注云屬關內道，在去京三百里西北也。日本人言是書作嵯峨天皇時，果爾，則唐元和間也。陳氏矩得刊本。」〖2〗汪辟疆《唐人小說》：「按張文成《遊仙窟》一卷，唐時流傳日本。書凡數刻，中土向無傳本。河世寧曾據之駿補《全唐詩》，楊守敬始著錄於，日本訪書志。治唐稗者，始稍稍稱焉。余舊藏鈔本，卷首有『平等閣』及『忠州李士棻隨身書卷』二印記。卷尾有『壬午三月借遵義黎氏影寫本重校』小字一行，乃知此本爲芋仙舊藏。芋仙與蒓齋有縞紵之雅。黎氏在日本刻《古逸叢書》，嘗以初印本寄李，李累索之，不以爲貪。則此本原鈔，或即出諸黎氏，未可知也。原鈔卷首題『寧州襄樂縣詩張文成作』。世因定爲唐張鷟所撰。鷟字文成，深州陸澤人。兩《唐書》並附見《張薦傳》。鷟兒時夢紫文鸑鷟，其祖謂是兒當以文章瑞朝廷，因以爲名字。調露初，登進士第，授岐王府參軍。八舉皆登甲科，大有文譽。調長安尉，遷鴻臚丞。凡四參選，判策爲銓府之最。員半千謂人曰：『張子之文，如青錢萬選萬中。』時目爲青錢學士。然性褊躁，不持士行。姚崇甚薄之。開元初，御史李全交劾鷟訕短提政，貶嶺南。旋得內徙，入爲司門員外郎。卒。鷟下筆敏速，言頗詼諧，大行於時，後進莫不傳記。新羅、日本東夷諸番，尤重其文。每遣使入朝，必出重金貝以購其文。惟浮豔少理致，論著亦率詆誚蕪穢。〖以上摘兩《唐書》有本傳〗《大唐新語》亦稱鷟後轉洛陽尉，故有《詠燕詩》。其末章云：『變石身猶重，銜泥力尚微。從來赴甲第，兩起一雙飛。』時人無不諷詠云云。今鷟書之傳於今者，有《龍筋鳯髓判》及《朝野僉載》，而《遊仙窟》一卷無傳，其目亦不見史志及諸家著錄。然據兩《唐書》即稱日本、新羅争傳其文，而《新語》《詠燕》與《龍筋鳯髓》之作，浮豔鄙倍，與此篇辭旨正復相同。據此，則《遊仙窟》之出於張鷟，當非僞造也。」「又按《遊仙窟》不傳於中國，至日本人推重其書，則自唐以來，迄今弗衰，故文學蒙其影響。其流傳日本之年歲可考者，據慶安五年〖清順治九年〗刻本，前有文保三年〖元延祐六年〗文章生英房序，有『嵯峨天生書卷之中撰得《遊仙窟》』之語。日本嵯峨天皇當唐元和、長慶間，則是中唐時此書已流傳日本矣。惟日本最古之《萬葉集》卷四有大伴家持《贈坂上大纕歌》十五首，辭意多與此書相同，後人評論，如契沖阿闍梨，遂繼爲出於《遊仙窟》。前乎此者，尚在山上憶良《沈疴自哀文》亦引《遊仙窟》云：『九泉下人，一錢不值。』山上在聖武天皇天平之世，此文爲山上末年之作，正當唐開元二十一年。是此書於刊載元張鷟尚在之時，即已傳至日本，又早於嵯峨天皇八十餘年。此徵諸《萬葉集》可信者也。竊意張氏此書，當爲早年一時興到之作。當時有無寓意，今不可知。惟日本當趙宋南渡之時，有西行法師傳鈔之《唐物語》一書，其第九章述及《遊仙窟》本事，定爲張文成愛慕武則天而作。平康賴《寶物集》卷四亦：『則天皇后，高宗之后也。遇好色者張文成，得《遊仙窟》之文，所謂「可憎病鵲，夜半驚人」，即指當時之事也』云云。日人幸田露伴著《蝸牛庵夜談》，頗疑此爲蓮花六郎之傳訛。因易之、昌宗姓張，而二人之父爲張行成，〖按易之、昌宗爲張行成之族孫，非其父也。易之父名希臧，見兩《唐書》。〗文成恰有《遊仙窟》之文，遂牽合而有此一段傳說，固不足深信者也。至其書辭旨淺鄙，文氣卑下，了無足取。惟唐人口語，尚賴此略存。」）。
酒名 員半千
帝鄉從事隙，薄暮中山開。地域荆南記，人事豫北□。蘭英{身虎}虹上。竹葉清風來。雲物上可惜，落日顧霞杯。（見影印本《新編纂圖增類要事林廣記》卷七。）。
風名 閭丘均
玉階王道泰，金門詞藻多。文雄自指引，美景相經過。野氣連空谷，春色滿長河。方從君子會，終宴且當歌。（見影印本《新編纂圖增類羣書類要事林廣記》卷七。）。
董孝子黯復讎 賀知章
十年心事苦，惟爲復恩仇。兩意既已盡，碧山吾白頭。（見鄞縣張壽鏞刻《四明叢書》第一集中《賀祕監集》。）。
石橋詠 崔恂
巨川橫廣路，□涉吟艱危。巧思侔神□，經途變險戲。石梁全架□，鐵鏁竟何□。昔有黿鼉異，今看結構奇。□□□□補，似迫□龍移。跨水鼇峯見，凌虛鵬翼垂。寧勞浮柱設，詎假造舟爲。代久堤維固，年深砌不隳。□虹常偃蹇，雲鴈□差池。□物三方會，傳名四海□。□鐫起花葉，模寫躍蛟螭。□矗平踰砥，下穹圓甚規。□如丹洞出，窓類白巖窺。□鶴臨華表，詞人訪古碑。□燕□□□，郢越亘南馳。□□無濡足，千秋長□□。（見《文物參攷資料》一九五七年第三期俞同奎作《安濟橋補充文獻》所附詩刻拓片。）（〖1〗按石刻詩題下原署「趙州長史崔恂」。《新唐書》卷七十二下《宰相世系表》鄭州崔氏房有崔恂，杭州刺史清河男。其從叔崔元綜，相武后朝，則恂當是中宗、玄宗時人。又此詩刻後有魏州司功參軍劉義□《詶崔長史》詩一首，惜已漫漶不可得辨矣。〖2〗俞同奎文謂此詩見趙縣安濟橋下所得石刻，同時另出一石，與詩石大小相同，後味殘文尚可辨認，錄如次：「□元八年九月□□□□□□李」於時□□□□□崔恂「任深州□史□□□還此橋過喜其壯麗命」舊詩云□志並七年春俞文考定「□元八年」應爲「經營元八年」，所出詩石爲崔恂開元七年在趙州時作，次年由深州重經此橋，序而刻石。）。
遊石門洞（題擬） 裴士淹
溪竹亂花鳥，是月春將暮。登棧過崖畔，空間瞻瀑布。千齡無斷絕，百尺恒奔注。高巖迸似珠，半壁灑如霧。澹艷水澄澈，欹傾石回護。藥房森自閑，苔徑窅誰遇。天翠落深沼，雲華生輕樹。班輪齊効功，嚴馬何能喻？勝蹟蓋爲寡，花錢遊誠可屢。謝公鐫舊詞，安得寢章句？（見《永樂大典》卷一三○七四「一送」「洞」字「石門洞」條〖十四函一百三十四冊〗。）。
王英
。
感石浮圖 王英
樹福金巖頂，粧巖琢石成。真容繪美素，圖鏤萬年榮。
又一首 王英
琉𭸻彫瑩美，圖真琢玉成。神功呈百福，含聚曰光明。輪寶□霄壯，珠瓔鏤石晶。感□嚴父志，謁力爲先靈。（以上二詩見陸增祥輯《八瓊室金石補正》卷五十八。）（〖1〗《八瓊室金石補正》謂「二詩不著撰人名，當是英輩所作。」按二詩附於石經山中臺浮圖諸刻之後，是刻先列《王晉造石浮圖記》，標明天寶十二載鶘廿五日建，次列《感怨文》，爲王晉子王英所撰，次刊《感石浮圖》詩二首，末列安禄山題名，曰「御史大夫安禄山供養」，惟「安禄山」三字後人惡其名而鑿之，然尚可辨識。）。
千秋亭詠（並序） 崔文邕
飲餞憑何地，依巖闢此亭。玉江摽勝託，石壁效題銘。秋染藤宜紫，春圖柳愛青。樽來是離酌，皆爲送歸情。（見石刻拓片。亦見《金石苑》。）（望按：此詩與《石亭記千秋亭記》合刻一石，記在前，係開元十八年前飛鳥縣主簿趙演撰文，詩居後，題曰「《千秋亭詠》並序」，下署「朝散郎行梓州銅瞐縣詩博陵崔文邕」，詩後有「開元十九年歲次辛未五月五日」一行，當是刻詩年月。碑在四川中江縣，友人寧鄉程千帆〖會昌〗以所藏拓片見贈，其末並有近人張巽中跋文一段，畧謂「此碑出吾蜀中江縣{身犬}子店，昔何蝯叟督學來川，曾拓數十紙驗歸，祕而不宣。康長素亦手藏一搨，不以示人。細玩字裏行間，於晉魏六朝之外，獨具婀娜風致，宜爲道州、南海所寶也」云云。今細讀斯記，祇稱「石亭」，不及「千秋」之名，而附詩詩題，則明標「千秋」，以是頗疑崔氏始構此亭。原稱「石亭」，其後乃更名其後乃更名「千秋亭」耳。然則文題作《石亭記千秋亭記》，其「千秋亭記」四字系開元十九年崔氏刻詩時所後加，不然，安有一文而兼勒二題之理耶。又此詩亦見劉喜海《金石苑》，惟「玉江」爲異。劉氏曰：「詩內玉誤王，記誤託，未知是否。」今按石碑作玉作託，當以拓片爲準。）。
永嘉懷古（題一作《石門山》） 郭密之
永嘉東南盡，□袒《青田志》（作「倚棹」。）皆可究。帆引滄海風，舟□（《青田志》作「沿」。）縉雲溜。羣瞐何隱磷，萬□（《青田志》作「物」。）更森秀。地氣冬轉暄（一作「暝」）瞑（一作暄。）氛陰改晝。緬懅謝康樂，□（《青田志》作「伊」，一作「夙」。）昔兹爲壽（《青田志》作「守」。）逸興滿雲林，清詞（一作「詩」。）冠宇宙。嘗遊石門裏，□□（《青田志》作「勝踐」。）宛如舊。峭壁苔蘚濃，懸崖（一作「巖」。）風雨驟。巖隈□（《青田志》作「餘」。）灌莽，□□（《青田志》作「壁畔」。）空泉甃。物是人已非，瑶潭淒□□（《青田志》作「懷獨漱」。）（〖1〗案石刻詩前原署「諸暨縣令郭密之」七字。〖2〗附《□使永嘉經謝公石門山作》一首〖《全唐詩》題作《永嘉經謝公石門山作》〗：「絕境〖《全唐詩》作「綿境」〗經耳目，未曾〖《全唐詩》、《青田志》並作「嘗」〗曠躋登。一窺石門險，載〖《全唐詩》作再〗滌心神懵。洞壑閟金澗，𢽽崖{股/皿}〖《全唐詩》、《青田志》並作「盤」〗石楞。陰潭下羃羃，秀嶺上層層。千丈瀑流𠹟〖《全唐詩》、《青田志》並作「蹇」〗，半溪風雨恆〖《全唐詩》作「絙」〗。興餘志每愜，心遠道自弘〖《青田志》作「宏」〗。乘軺廣儲佳〖《全唐詩》作「峙」，《青田志》作「偫」〗，祇命愧才能。輟棹〖《全唐詩》作「櫂」〗周氣象，捫條歷騫崩。忽如生羽翼，怳若將超〖《全唐詩》作「起」〗騰。謝客今已矣，我來誰與朋？」按詩前署「者暨縣令郭密之」七字。詩末紀「時天寶八載冬仲月勒」九字。《全唐詩》不記年月。〖3〗阮元《兩浙金石志》：「右詩刻二種，在青田縣石門洞磨崖。一《題石門山》，詩及前後題款年月凡十一行：一《永嘉懷古》，詩及題款凡八行，俱正書，徑寸。嘉慶元年二月，臨海令華氏瑞潢過此摉出之。按二詩《全唐詩》未載〖望按：《永嘉懷古》《全唐詩》未載，餘一首載在《補遺》卷，阮氏蓋未見耳〗邑志云：郭密之於天寶中令諸暨，建義津橋，築放生湖，溉田二千餘頃，民便之。舊志止載後《懷古》詩，題作」石門山，而無前詩，未見石刻也。〖4〗錢大昕《十駕齋養新錄》：「郭密之五言詩二篇，皆刻於青田之石門洞崖壁，前人錄金石者皆未之及。今芸臺中丞《兩浙金石記》始著之。詩古淡近選體。石門尚有徐嶠、張愿詩刻，皆開元天寶間人。崖石鑱損，唯姓名僅存，詩句莫能辨識矣。」〖5〗王尚賡雲舫跋：「右石門山唐郭密之詩刻拓本，乃余友芝庭以贈嘉興李金瀾先生者，先生最爲珍秘。如阮宮保《兩浙金石志》亦載此詩刻。其《永嘉懷古》詩計缺一十有一字，此拓僅缺二字。又前詩「偫」，《兩浙金石志》作「仕」，後詩「棹」作「袒」、「守」作「壽」、「宛」作「定」，又《郡志》「伊」作「夙」、「詞」作「詩」、「崖」作「巖」，此拓一一明顯，俱爲核正，可不謂善本乎？」）（〖6〗雷銑《重修青田縣志》：案前詩八行，行十三字，末行九字。同治壬戌兵燹後石角斜泐，廑存八十四之。第二行「𢽽」字。《金石志》誤作「歌」。後詩六行，行十七字，末行十五字，尚完好。〖7〗贊寧《宋高僧傳》卷十七《唐越州焦山大曆寺神邕傳》：「天寶中，本邑郭密之請居法樂寺西坊」云云。〖8〗馮煦《三修諸暨縣志》：「義津橋，在縣南二里。放生湖，在安俗鄉，縣東北二里。」）。
琵琶泓石壁詩刻（按《山西通志》《山右金石記》卷九著錄《》，謂「詩七古一首，見《鳯臺縣志》。」檢《全唐詩》無考卷有權澈五言《題沈黎城》一首。此七古《琵琶泓詩》，蓋未收。） 權澈
咨予白髪年，始佐丹水曲。夙願解塵組，幸兹洗煩欲。琵琶翠泓湛且清，屏風畫壁勢相迎。檉柏颼飀雜風雨，龜龍睗睒游虛明。北行七里有靈跡，潭中聖字看歷歷。一符君德應明時，一契吾真誓幽適。由來此泓□□傳，今夕覩之信可憐。夷猶頓使宦積薄，日暮濯纓心浩然。（見乾隆四十八年官刊本《鳯臺縣志》卷十七）（此詩又見胡聘之《山右石刻叢編》卷七，詩題作《琵琶泓作幷序》。詩前有序，錄如次：「予頃嘗秉憲，負譴而遷，才散數奇，屢移邦國。爰初至止，即聞有兹勝，迨今一游，果覯殊絕。澄灣納溜，激射成雷，峭壁迴景，周流如畫，嘉木潛鱗，又不可名也。北去七里復有石潭焉，潭中有聖字，了了可覩，峰巒相屬，宛似屏障。閒行其中，潛洞幽窟，信爲靈異。予超然有獨往之意，而賦是詩。」詩中有二處稍異。第六句「相迎」作「相適」，疑誤。第十五句琵琶泓石壁詩刻「宦積」作「宣清」，疑原應作「宦情」。）（〖1〗《鳯臺縣志》〖姚學甲等纂修〗卷十九《輯錄部》謂：「唐清九壁詩序石刻在琵琶泓，朝議大夫高平郡別駕權澈詞，錢塘縣尉瑯琊王紓書，天寶五載夏五月二十日。從末行逆讀自序，其秉憲被譴，來佐丹曲，訪兹勝遊，詩字俱佳。考天寶五載、元宗丙戌。權澈名，新舊《唐書》俱不載。權氏，《宰相世系表》及姓族諸書並無其人，或非天水一族也。郡人王紓，想以瑯琊地望而係之。」）。
送張舍人往江東（此詩見韋莊《又玄集》卷上。案《全唐詩》卷一七五作李白詩，題曰《關張舍人之江東》，詩同，不重錄。惟第二句「正在秋風時」，《全唐詩》「在」字作「值」，三句「天晴一雁遠」，「晴」字作「清」爲異耳。〖《文苑英華》卷二六九、《唐文粹》卷十五、影宋本《李太白文集》卷十四皆收此詩爲李白作。〗） 孟浩然
空。
韋應物
。
易言 韋應物
長風如刀剪枯葉，大河似箭浮輕舟。投石入水豈有礙，走丸下坂安得留。（見影印本《新編纂圖增羣書類要事林廣記》卷七。按《全唐詩》卷一九五收韋應物《易言》一首，與此詩全異。）。
句 盧嵩
歲晏以爲期。（《韋江州集》卷五有韋應物作《酬盧嵩秋夜見寄五韻》，詩末原註曰：「盧詩云歲晏以爲期之句。」按盧詩不傳，此雖隻句，亦彌足珍。）。
李揆
。
句 李揆
免相踐蓬閣，臥痾淮海濱。偶逢潘川守，宛是洛陽親。（「洛陽」，《四部叢刊》影明本、中華上編本《唐詩紀事》皆作「潘陽」。）。
又句 李揆
共仰新侯伯，同瞻舊宰臣。
又句 李揆
鄉路轅思北，家林巷喜雨。以上各句見《四部叢刊》本《唐詩紀事》卷二十八，注云：「出《江鄰幾雜志》。」（《唐詩紀事》卷二十八《李揆》條云：「揆與饒州刺史封漸仲容叔霽連句，揆筆力遒媚。」）。
夜聽擣衣詩 楊泰師
霜天月照夜河明，客子思歸別有情。厭坐長宵愁欲死，忽聞鄰女擣衣聲。聲來繼續因風至，夜久星低無暫止。自從別國不相聞，今在他鄉聽相似。不知綵杵重將輕，不悉青砧（一作「碪」）平不平。遙憐體弱多香汗，預識更深勞玉腕。爲當欲救客衣單，爲復先愁閨閣寒。雖忘容儀難可問，不知遙意怨無端。寄異土兮無新識，想同心兮長歎傦。此時獨自閨中聞，此夜誰知明眸縮。憶憶兮心已懸，重聞（一作「閉」）兮不可穿。既將因夢尋聲去，只爲愁多不得眠。（詩見金毓黻撰集《渤海國志長編》卷十八引《經國集》十三。）。
奉和紀朝臣公咏雪詩 楊泰師
昨夜龍雲（一作「樓」）上，今朝鶴雪新。祇（一作「怪」）看花發樹，不聽鳥驚春。迴影疑神女，高歌似郢人。幽蘭難可繼，更欲效而嚬。（同前引《經國集》十三。）（按《續日本紀》云：「寶字三年正月，大保藤原惠美朝臣押勝安蕃客於田村第，當代文士賦詩送別，副使揚泰師作詩和之。」寶字，系日本淳仁天皇年號，即天平寶字。天平寶字三年，當唐肅宗乾元二年，渤海文王大興二十二年。）。
詩一首 獨孤及
簿領日盈機，知君傲煩囂。飲和自忘渴，况以初筵招。道契跡自親，誰爲列宿遙。（誰爲，《文苑英華》卷七一○引此序作「誰謂」。）何用結同心，綠琴復長瓢。日月若走馬，炎涼催斗杓。一年解頤笑，（解頤笑，《文苑英華》作「解大笑」。）幾日如今宵。奉君千金壽，莫使歲寒凋。（案此詩載《全唐文》卷三百八十七獨孤及《冬夜裴員外薛侍御置酒安集序》一文中。）。
又一首 獨孤及
上天垂光兮熙予以青春，今日何日兮共此良辰。與君觥濁酒而藉落英兮，（「觥濁酒」，《唐文粹》卷九六引此序作「觵濁醪」。）如年華之相親。（「如年華之相親」，《唐文粹》作「不知年華之相親」。）蹇淹留以醉止。孰云含意而未申。（案此詩載《全唐文》卷三百八十七獨孤及《仲春裴胄先宅宴集聯句賦詩序》一文中。）。
石門歌 馬珦
左一石，右一石，石門中有□□客。□岫□，懸崖裂，□江□□□劍闕。□□□□□□□，石門窊尊□□□。外□□□□，□□□□□。（見《武昌志》及《湖北金石志》。已殘缺不可讀，惜哉。）（〖1〗《武昌志》〖《湖北金石志》同〗：「案馬紹基云：是刻濱臨大江，字跡漫漶，前後片存二十八字，幸題與姓名尚完好。今又齧去數字矣。」〖2〗《明一統志》：「石門山在武昌縣東五里，兩門對峙如門。唐武昌令馬珦與元結遊，石刻尚存。」〖3〗《輿地碑目》：唐令君馬珦石門石刻在石門。郭詳正詩：『雙崖屹然起，劖蘚認題識。』〖4〗陳詩《湖北金石存佚考》云：「無年號，在武昌縣北，濱江。」〖5〗案清巖觀有《馬珦石門題名詩》曰：「石門開左右，一劍自中分。何人施妙法，千載創奇聞。良吏多幽思，詩題亦出羣。登山尋古蹟，迭石意何殷。江上發清嘯，厓前結翠雲。至今樊口上，誰不愛清蒼。我亦來訪古，心事何紛紛。憶到窊尊石，題名定有君。」）。
送薛縣丞還家 常袞
之子一爲別，秋霜萬里心。野花山路冷，明月柳邊陰。聚首情猶淺，垂鞭意更深。望君自珍重，幽賞託瑶琴。
赴京旅次感懷 常袞
萬里雲煙繞畫樓，客居無事轉深愁。秋風翠閣看初動，玉露金莖望欲流。廿載承恩誰報主，一生僚屬且封侯。明朝努力長安道，不爲晴川戀舊遊。（以上二詩見沁泉山館郭柏蒼校刊本《唐制詔集》。）。
徐源
徐源字太初，高平人。詩一首。（《全唐詩》無徐源詩）。
題靈泉寺 徐源
竹園無外事，祕殿夕陰生。雲起靈峯隱，風來寶鐸鳴。焚香流玉戶，聽鳥度金楹。静心歸正法，方此謝塵纓。（見武虛谷《安陽縣金石錄》。）（詩下原題「高平徐源字太初」七字。又紀「皇唐八葉大曆六年歲次辛亥夏四月旬有五日」十九字。）。
題靈泉寺 徐淮
梵宇栖真所，寥寥世事稀。老僧[披]（被）百納，童子學三歸。寶剎臨香地，星宮隱翠微。誰憐漂泊者，於此遂忘機。（亦見《安陽縣金石錄》。）（按此詩與徐源詩刻一石，詩下原題「東海徐淮字黃河」七字。〖1〗徐淮，原作「徐涵」，從《文物》一九八六年第三期靈泉寺石刻拓片改。四詩亦據改數字。）。
題靈泉寺 程序
煙景[晝]（盡）冥冥，樓臺隱翠屏。猨攀太子樹，鳥聽《法王經》。悟理心無著，求緣塔有靈。迴車猶未遠，日暮數峯青。（亦見《安陽縣金石錄》。）（按此詩與徐源、徐淮詩刻一石，詩下原題「廣平程序字[土]〖古〗倫」七字。）。
題靈泉寺 徐泳
物外經行處，雲峯斷復連。散花飛講席，輕翠澹鑪煙。稽首求真偈，觀空[息]（悉）衆緣。有時聞法皷，應是會諸天。（見《安陽縣金石錄》。）（〖1〗按此詩與徐源、徐淮、程序詩刻於一石，詩下原題「高平徐泳字太和」七字。又以上四詩皆正書，「皇唐八{葉世=云}大歷六年歲次辛亥夏四月旬有五日」立在善應山。〖2〗武虛谷《安陽縣金石錄》卷四：案詩共刻一石音律最詳雅，《全唐詩》未及採錄，宜以此補之。前題『皇唐八{葉世=云}』自高祖至代宗數之，刪殤帝不書也。葉避太宗諱，作{葉世=云}，易中世字爲云。）。
翻經臺 包佶
野蔓高臺下，前朝記不誣。金文翻古偈，漢字變胡書。綵缐風飄斷，緗縑火燼餘。破雲開白日，穿水照芙蕖。科斗頻更改，菴園幾遍鋤。真門兼逸韻，兩欲慕相如。（見《永樂大典》卷二六○三「七皆」「臺」邁「翻經臺」條〖三函三十冊〗。復見同書卷六六九九「十八陽」「江」字〖七函六十四冊〗。）（見《吉石庵叢書》影印日本存古抄本北宋陳舜俞《廬山記》卷四。）。
金山 皇甫冉
中江一柱碧崚嶒，壁立千尋我獨登。梵唄波隨招過客，鐘聲船載送歸僧。窗前白上浪三尺，嶺上青堆雲幾層。六代風流衰歇盡，慿欄感喟意難勝。（見丹徒陶紹萊輯《潤州唐人集》卷七，云：「見凈談《金山志》及繆潛《新志》。」）。
送韓司直 皇甫冉
（見宋趙師秀《衆妙集》，並見宋周弼《唐三體詩》卷六。按《全唐詩》卷一百八十四作劉長卿詩，詩同，校其異文如下：首句「遊吳還適越」，「適」，《全唐詩》作「入」。五句「山明殘雪在」，「山」，《全唐詩》作「岸」。七句「季子留遺廟」，《全唐詩》作「季子楊柳廟」。又《唐三體詩》本元釋圓至於此句下注曰：「皇覽《冢墓記》：季子冢在毘陵縣暨陽鄉，至今吏唐民祀事。」〖唐姚合《極玄集》、宋計有功《唐詩紀事》卷二七均作皇甫冉詩，《文苑英華》卷二七二作皇甫曾詩，《四部叢刊》影明正德本《劉隨州文集》卷三則作劉詩。似亦皇甫冉所作爲是。〗）。
送人詩（見《學海類編》唐賈島撰《二南密旨》，題曰皇甫曾《送人詩》，亦見宋周弼《唐三體詩》卷六，題曰《途中送權曙》，皇甫曾作。按唐姚合《極玄集》卷下選此詩，作皇甫冉詩，題曰《途中送權二兄》。《全唐詩》卷二百四十九作皇甫冉詩，題曰《途中送權三兄弟》。又卷二百九十六作張南史詩，題曰《西陵懷靈一上人兼寄朱放》，詩同。校其異文如次：「淮海風濤起，江關幽」〖《極玄集》及《全唐詩》皇甫冉卷張南史卷並作「憂」。〗思長同。悲鵲遶樹，獨作〖《全唐詩》張南史卷作「坐」〗雁隨陽。山晚雲和〖《全唐詩》皇甫冉卷作「初」，張 皇甫曾
空。
暇日題草堂 錢起
爲郎過壯歲，晚景對秋天。門掩蒼苔上，池清寒竹前。通經未拾紫，煉藥不成仙。且醖東臯黍，愁來得醉眠。（見宋趙師秀編选《唐衆妙集》。）。
雲門山投龍詩刻（並序） 赵居貞
（按《全唐詩》卷二百五十八收此詩，《山左金石志》石刻亦載之，惟異文較多，且序中有二十餘字，詩中有四句爲《全唐詩》所無，故重爲錄出，而以《全唐詩》校之。）。
雲門山投龍詩刻（並序） 赵居貞
□□（《全唐詩》作「曉登」）雲門山，直上壹千尺。絕頂彌□（《全唐詩》作「孤」。）聳，盤途幾傾窄。前對堅裂峯，□□（《全唐詩》作「下臨」。）削成壁。陽□（《全唐詩》作「巘」。）靈芝秀，陰崖仙乳□。（此句《全唐詩》作「陰崖半天赤」。）□□□羣山，遠望何所隔。太陽未出海，曠晃半天赤。（《全唐詩》無以上四句。）大壑静不波，渺溟無際碧。（「碧」，《全唐詩》作「極」。）是時雪初霽，沍寒冰（《全唐詩》作「水」。）更積。恭（《全唐詩》誤作「披」）展送龍儀，寧安服狐白。□□（《全唐詩》作「沛恩」）惟聖主，祈福在方伯。三元章醮昇，五域□□（二字《全唐詩》亦闕。）覿。帟幕翠微亘，機□（《全唐詩》作「茵」。）丹洞闢。□□（《全唐詩》作「祝起」。）鳴天鼓，拜傳端素冊。霞間□□□，（《全唐詩》作「朱紱縈」。）嵐際黃裳襞。玉□（《全唐詩》作「策」。）□□（《全唐詩》作「奉誠」）信，□□□（《全唐詩》作「仙佩俟」。）奔驛。□（《全唐詩》作「香」。）氣入岫門，瑞雲出巖石。至誠必招感，大福旋來格。空□□□□，（《全唐詩》作「中忽神言」。）帝壽萬千百。（見畢沅、阮元撰《山左金石志》卷十二。）（〖1〗按石刻詩題下有「北海郡太守趙居貞述。渤海吳□書。郡人李元莊鐫」等字。石刻係天寶十一載所立，正書，崖高四尺五寸五分，廣二尺，在益都縣雲門山洞西關帝廟後北壁。〖2〗此詩序文中所書玄宗尊號，石刻本與《全唐詩》不同。按《新唐書·玄宗紀》載天寶七載羣臣上尊號曰「開元天寶聖文神武應道皇帝」。又天寶八載復上尊號曰「開元天地大寶聖文神武應禉皇帝」。石刻所稱，顯係天寶七載所上尊號，然石刻立於天寶十一載，則當以《全唐詩》取天寶八載所上尊號爲是。望頗疑作序刊石者緣一時疎忽，誤取七載尊號，而後之錄是刻者知其誤而糾正之，此《全唐詩》據本之所以異於石刻也。）。
秋齋（題擬） 韓翃
山月皎如晝，霜風時動竹。夜半鳥驚栖，窗間人獨宿。（見《永樂大典》卷二五三九「七皆」「秋齋」條〖三函三十冊〗《全唐詩所未收》。）。
河上寄故人 韓翃
河流杳靄曉天，濮水黯澹秋烟。日暖昆吾臺上，春深顓頊城邊。鶯聲亂鳴鴻塞，花片細點龍泉。西望情人早至，尤應得醉芳年。（按《全唐詩》卷二百四十五有此詩。惟前半殘缺不可句讀。此見《永樂大典》卷三○○五「九真」「人」字〖五函四十二冊〗。完整可讀，故錄存之。）。
訪邱員外丹（題擬） 顧况
五月五日日亭午，獨自騎驢入山隝。來到君家不見君，下驢倚杖叩君戶。驚起山童開山扉，黃犬摇尾銜人衣。試問先生住何處，云入山中采紫薇，平明一去今未歸。引我池中看釣磯，池中數箇白鷗兒，見人慣後癡不飛。待君歸來君未歸，卻復騎驢下翠微。（見仁和張大昌輯《臨平記補遺》卷四。）（《全唐詩續補遺》卷六據《咸淳臨安志》卷九五《紀遺》收此詩，題作《謁丘真人不遇》，今刪彼存此，錄其異文如次：「亭午」作「卓午」，「入山」作「上山」，「歸來」作「君歸」。）（〖1〗《臨平記補遺》：「曲園先生曰：『沈〖沈謙〗記於唐人贈邱丹詩悉錄之，而失錄此詩。按此詩見宋陳郁《藏一話腴》，云「邱本唐人，棄官學道於此，顧況訪之」云云。有詩無題。姑據《話腴》題爲《訪邱員外丹》，未知原題云何也。』」）。
句（朝天行） 張建封
賴有雙旌在手中，鏌鎁昨夜新磨了。（見李肇《國史補》卷上。）（〖1〗李肇《國史補·徐州朝天行》：「張建封自徐州入覲，爲《朝天行》。末句云：『賴有雙旌在筘，鏌鎁昨夜新磨了。』德宗不說。」〖2〗《新唐書》卷一百五十八《張報封傳》：「十三年來朝，帝不待日召見延英殿，方會朝赴大夫班，以示殊寵，建封賦《朝天行》以獻。帝眷遇異等，賜名馬珍具。」）。
廳事之西因依墉壑爲山數仞有懸水焉予理戎之暇聊以息讌此相國張公之所作也緬懷高致時濯塵纓即事寄言而賦斯什 裴度
奇峰似天作，半倚增城隅。何處通泉脉，潺湲竟朝晡。挂石懸一帶，灑荷散千珠。固宜賞高人，何爲對武夫？鼓鼙時鏗{言訇}，吏卒亦喧呼。愧爾來我所，顧我非爾徒。乃是風流相，昔嘗居此都。能移造化力，雅與山水俱。多慙受成者，得此聊自娛。（見《分門纂類唐歌詩》殘本第三冊《天地山川類》卷三十二。）。
月詩 盧仝
金波絢彩麗初筵，玉冕（友人蔣禮鴻同志謂當作「玉菟」。菟，同兔。）流輝滿大圓。鏡裏山川同炯炯，樓前風露共娟娟。（清康熙間仁和孫之騄《玉川子詩註》收此詩，云見《萬花谷後集》。）（見《錦繡萬花谷後集》卷一《月》）。
紀湯泉 賈島
維泉肇何代，開鑿同二儀。五行分水火，厥用誰一之。在卦得既濟，備象坎與離。下有風輪煽，上有雷車馳。霞掀祝融井，日爛扶桑池。氣殊礐石厲，脉有靈砂滋。驪山豈不好，玉環污流脂。至今華清樹，空遺後人悲。遐哉哲人逝，此水真吾師。一濯三沐髪，六鑿還希夷。伐毛返骨髓，髪白令人黟。十年走塵土，負我汗漫期。再來池上遊，觸熱三伏時。古寺僧寂寞，但餘壁上詩。不見題詩人，令我長嘆咨。（見康熙十八年閔麟嗣撰《黃山志定本》卷六，乾隆間刊印。此詩承儀徵吳白匋先生見告。）。
歙郡有黃山樓北瞰黃山山勢中拆若巨門狀因題一絕 于德晦
黟峰翠色自天流，直下青冥豁素秋。閒倚朱欄頻北望，只宜名作巨門樓。（〖1〗詩見康熙十八年閔麟嗣撰《黃山志定本》卷六，乾隆間刊刻。此詩承儀徵吳白匋先生見告。按原志附注曰：「程弘志云：按《一統志》：刺史有從兄棄官學道，號於方外，刺史爲築室於問政山，山始名問政。」望按：《金石萃編》卷八十有于德晦題名，在李虞仲題名之左，曰「監察御史于德晦」，題名後紀「大中六年三月廿四日」云云。又《長安志》務本坊有左散騎常侍于德晦宅。〖大興徐松撰《唐兩京城坊考》卷二所記同〗）。
寒食下第簡長安故人 武元衡
寒食都人重勝遊，相如獨自閉門愁。嘗聞婁護因名達，君試將余問五侯。（見《永樂大典》卷三○○五「九真」「人」字（五函四十二冊）。按詩共二首，其一五言四句，《全唐詩》卷三百十七載之，其二即此詩。）（《古今歲時雜詠》卷十一收此詩，前爲五言四句，後爲七言四句，與《大典》同。疑原詩應爲雜言體一首。《全唐詩》卷三一七錄作五絕，似沿《萬首唐人絕句》卷十四，題作《寒食下第》，錄如次：「柳挂九衢絲，花飄萬家雪。如何憔悴人，對此芳菲節。」《古今歲時雜詠》「萬家」作「萬里」，「人」作「客」。）
臨平湖夜泛 權德輿
素彩皓通津，孤舟入清曠。已愛隔簾看，還宜捲簾望。隔簾當此時，（《四部叢刊》本《權載之文集》卷六收此詩，此句作「隔簾卷簾時此時」，與《臨平記》同。）惆悵思君君不知。（此見《永樂大典》卷二二七一「六模」「湖」字《臨平湖》條〖二函二十冊〗。此詩亦見沈謙《臨平記》卷四，惟第五句作「隔簾捲簾當此時」爲異。）。
題雲居上寺（並序） 吉逾
到此花宮裏，觀身火宅中。有爲皆是幻，何事不成空？晚籟鳴寒谷，秋山響暮鐘。欲歸林下路，新月上前峯。（見《金石萃編》卷一百五。）（〖1〗《金石萃編》王昶按：「雲居上寺，未詳處所。據詩前稱范陽縣丞吉逾同躋攀于此云云，則寺當在范陽矣。唐時范陽縣屬涿州，今撿《日下舊聞》引《名勝志》云：『涿州有智度寺，石城東北隅，剙自唐時，有舊碑刻。其後即雲居寺，俱有石基浮圖。』疑即此雲居上寺也。謂之上寺者，以在智度寺之後也。唐時舊碑刻，或即指此碑。吉逾諸人之詩，《全唐詩》無一載者，因錄之，以見唐人詩千餘年來淪於草莽、爲人所未見者，蓋不勝紀云。」〖2〗望按：詩題次行原有「范陽縣丞吉逾」六字，詩序辛酉歲云云。當是唐德宗建中二年。石刻於此詩後出「元和四年四月八是范□□」一行，疑此爲刻石年月，而「范□□」疑本是「范某刻」字樣，當是刻工題名。果爾，則自辛酉賦詩以迄元和四年己丑刻石，其間已歷二十九年矣。〖吉逾等人詩作於建中二年。元和題名，陸增祥《八瓊室金石補正》卷六五錄作「元和四年八月八日范惟清呂〖以下缺〗」幷云此題名雖書於軒轅偉詩首「同前」二字之下，應別標一題，「《萃編》合爲一刻，誤矣」。〗）。
題雲居上寺 吉騊駼
石室最高峯，躋攀到此中。白雲連晚翠，清磬度秋風。未悟無生理，寧知有想空。且歸山下寺，更欲問支公。（見《金石萃編》卷一百五。）（按詩次軒轅偉詩後，原題曰「同前」，下署「騊駼上」，無官銜。）。
題雲居上寺 吉播
石路多奇迹，幽巖鑿寶經。暮煙千壑裏，新月一山明。宿鳥知清梵，樵人慣獨行。爲隨歡奉後，豈敢學逃[名]。（見《金石萃編》卷一百五。）（缺文據吉逾條下所引諸書補。）（按詩次吉騊駼詩後，原題曰「同前」，下署「□上」，蓋名已摩滅。據吉逾詩序，知爲其猶子吉播所賦。詩中「暮煙」，石刻原作「暮煙」，王昶謂是筆誤，今據正。〖1〗吉播，原作吉潛，詳前吉逾條附考。前引諸書及《八瓊室金石補正》卷六五此詩末署名皆作「播上」。）。
題雲居上寺 王益
[支]公禪誦處，絕頂共登攀。日色千峯裏，鐘聲萬壑間。[暮]猿吟砌近，沙鳥傍溪閑。一逕[堪]藜杖，行行獨下山。（見《金石萃編》卷一百五。）（缺文據《續古文苑》卷四補。《房山石經題記匯編》首字不缺。）（〖1〗石刻詩次王潛詩後。原題曰「同前」。下署「男益上」。與吉逾詩序所稱「息益」合。〖2〗王益，原作吉益。爲王潛之子，詳前吉逾條附考。諸書錄石刻。此詩收於王潛詩之次，署「男益上」。）。
軒轅偉
。
題雲居上寺 軒轅偉
不著登山屐，捫蘿也上躋。石梁分鳥道，苔逕過雲霓。梵宇千花裏，秋聲萬籟齊。[周]遊興未盡，鐘磬度前溪。（見《金石萃編》卷一百五。）（缺字據吉逾條下所引諸書補。下同。）（〖1〗石刻詩次吉逾詩後，原題曰「同作」，下署軒轅偉，無官銜。）。
題雲居上寺 王潛
萬木千峯空鳥喧，潺潺[溪]水下長川。人來石室藏何處。一逕歸時帶暮煙。（見《金石萃編》卷一百五。）（〖1〗石刻詩次吉潛詩後。原題曰「同前」。下署「節度都巡使太常卿上柱國王潛」。第二句第三字原作「氵」，摩其右半，意者或爲「澗」字，或爲「流」字，雖然，未敢擅補也。）。
汝州北樓晚望少室詩 胡証
峭拔烟雲外，雄居造化工。三山慙海上，五嶽讓天中。翠積當華甸，騰標占太空。周臨萬里暮，猶掛夕陽紅。（見《槐廬叢書》《金石錄補》。）（〖1〗葉九來《金石錄補》卷十九《唐胡証題少室詩》跋尾：「右唐檢校祠部員外郎胡証《汝州北樓晚望少室詩》，詩云〖不重錄〗。永貞元年仲夏記。按新舊《書·證傳》皆云貞元中登第，繇渾瑊舉爲從事，自殿中侍御史爲韶州刺史而已。據此碑。先爲祠部員外郎，可以補史之闕漏。」）。
奉敕陪內宴 王孝廉
海國來朝自遠方，百年一醉謁天裳。日宮座外何攸見，五色雲飛萬歲光。（見金毓黻撰集《渤海國志長編》卷十八引《文華秀麗集》上。）。
春日對雨得情字 王孝廉
主人開宴在邊聽，客醉如泥等上京。疑是雨師知聖意，甘滋芳潤灑羈情。（同前。）。
在邊亭賦得山花戲寄兩領客使並滋三 王孝廉
芳樹春色（疑應作花）色甚明，初開似笑聽無聲。主人每日專攀盡，殘片何時贈客情？（同前。）。
和坂領客對月思鄉之作 王孝廉
寂寂朱明夜，團團白月輪。幾山明影徹，萬象水天新。棄妾看生悵，羈情對動神。誰云千里隔，能照兩鄉人。（同前。）。
出雲州書情寄兩敕使 王孝廉
南風海路連歸思，北雁長天引旅情。賴有鏘鏘雙鳯伴，莫愁多日住邊亭。（同前。）（〖1〗按王孝廉奉渤海國王命使日，日本嵯峨天皇設宴禮之。孝廉返國，舟覆溺海而死。嵯峨天皇特頒敕書，追贈榮爵，且致悼念。嵯峨在位十四年，年號曰弘仁，於唐則爲憲宗元和五年至穆宗長慶三年也。敕文附後。〖2〗《日本後紀》二十四日本嵯峨天皇《贈渤海使王孝廉正三位敕書》云：「惜往飾終，事茂舊範，褒忠錄績，義存先彝。故渤海國使從三位王孝廉，闕庭修聘，滄溟迴艫，復命未申，昊蒼不憖。寔雖有命在天，薤露難駐，而銜恨使命，不得更歸。朕痛於懷，加贈榮爵，死而有靈，應業泉扃。宜可正三位。」〖3〗又日僧空海有《傷渤海國大使王孝廉中途物故》詩句，日人阪上今繼有《和渤海大使見寄之作》，可以參閱。詩附於次。）（〖4〗空海《傷渤海國大使王孝廉中途物故》：一面新交不忍聽，況乎鄉國〖一作「園」〗故園〖一作「國」〗情。〖見金毓黻撰《渤海國志長編》卷十八引《高野大師廣傳》下〗〖5〗阪上今繼《和渤海大使見寄之作》：賓亭寂寞對青溪，處處登旅念悽。萬里雲邊辭國遠，三春煙裏望卿〖蔣禮鴻及陳九思同志並謂當是「鄉」之形誤。〗迷。長天去雁催歸思，函谷來鶯助客啼。一面相逢如舊識，交情自與古人齊。〖見金毓黻撰《渤海國志長編》卷十八引《文華秀麗集》上〗）。
九銷山 徐凝
人行之字路嶔巇，九銷青山勝九疑。祇被但白雲生不斷，無端點破碧琉璃。（見道士孟宗寶集虛所編《洞霄詩集》卷一。）（〖1〗鄧牧《洞霄圖志》卷二《山水門》《九鎖山》條：「自餘杭西郭外，行十有八里，逆溪水上，左右合七峯，皆拔地數百尺。其趾犬牙相錯，行路並溪屈折者九，故云九鎖。好事者悉命以名。」）。
周匡物
。
三橋隱居歌 周匡物
誰家作橋溪水頭，茅堂四月如清秋。白雲已過暮山紫，黃鳥不鳴春自幽。掀髯背向孤舟立，猶記仙源舊曾入。（近人翁國樑《漳州史蹟》亦引此詩「曾」作「會」。）雨打疎篷醉不知，桃花一夜新流急。（見《漳州府志》。末句《漳州史蹟》作「桃花一夜急新流」，誤。）。
湘中紀行 李諒
[湘江]（江水）永州路，水碧山崒兀。古木暗[漁]（魚）潭，陰雲起龍窟。峻屏夾澄[徹]（澈），怪石生[溪渤]（□勒）。[巨]艦時邅迴，輕舠已超忽。疾如奔羽翼，清可[鑑]（鑒）毛髪。寂寞[幾]（榜）漁舟，逶迤逗[啇]（商）[筏]。[我]行十月杪，猿嘯中夜發。楓葉寒始丹，菊花冬未歇。凝流綠可[染]，積[翠]（學）浮堪擷。[峭]蒨每驚新，幽奇信誇絕。稠[峰]（峯）疊玉嶂，淺[浪]（泿）翻殘雪。石[燕]（鷰）雨中飛，[塞]（霜）鴻雲外別。（迴鴈峯）泝洄已勞苦，覽[玩]（翫）還愉悅。鶴嶺訪胎仙（[祁]陽縣白鶴[嶺]道士屈志静得仙處），𢈪（音吾）亭仰文[喆]（哲）（祁陽𢈪亭，元中丞次山所居。）。川間[有]漁釣，山上多薇蕨。無[以]（公）佐雍熙，何如養疵拙。安人苟有[積]（績），撫己行將[耋]。此路好[乘桴]，吾其謝羈紲。（見《金石萃編》卷一百八。第三句「暗魚」二字原缺，據《輿地紀勝》卷五十六補。）（《金石萃編》錄此詩缺誤甚多，而清瞿中溶《古泉山館金石文編殘稿》卷三補錄此詩無缺，今據以校補。瞿中溶跋云：李諒《湘中紀行》詩二十行，行三十字，正書左行。述葊侍郎《金石萃編》所載闕十五字，又『溪渤』之『渤』誤作『勒』，『積翠』之『翠』誤作『學』，蓋搨本未精之故。予遊浯溪，親督搨工椎打，所謂闕泐者一一皆可辨識，乃爲補之。中云『痦亭仰文哲』，『亭』字並不作『廎』，此唐人手筆，可見次山當本用『亭』字也。）（〖1〗石刻詩後至題「大和四年十月廿五日，[桂]管都防禦觀察處置等使桂州刺史兼御史大夫李諒，過此偶題，並領男穎同登覽。」〖2〗《金石萃編》王昶按：「李諒，兩《唐書》無傳，《全唐詩》有其人，小傳稱諒字復言，三宰劇邑，再爲郡牧，終京兆尹，而不詳所牧何郡。所載詩，便有《蘇州元日郡齊感懷寄越州元相公杭州白舍人》詩一首，題下注云：『時長慶四年也。』而不載此詩。詩中缺泐，無從校補。此詩題曰《湘中紀行》，是官桂州刺史道經永州題此詩於𢈪亭者。合而觀之，是諒先於長慶四年守蘇州，至此時相距七年而移守桂州，所謂再爲郡牧者是已。《蘇州元日》詩句云『新知四十九年非』，是長慶四年年五十也，至此則五十六矣。有一子，名穎。諒之可見者祇此。」）。
杪春再遊廬山（吳汝煜、胡可先云此詩爲涉兄李渤作，見《唐才子傳校箋》卷五。） 李涉
二十七年別，煙雲如昨辭。偶逢行春日，得遂歸山期。曉駕出湓城，晚會東林師。巡廊閱衆院，遍讀新舊詩。蕭魏故已塵，符楊亦川馳。拂牀歸塵壁，再覔舊遊詩。南訪靜（應作「靖」）節居，石臺有遺基。紅葩列澗艷，碧蔦懸林絲。迢遞二霄峯，晴雲間出危。壇空仙馭遠，谷斷啼猿悲。白鹿舊洞門，五老東一枝。當時手結茅，聚族長在玆。孫姪皆後來，非我昔所知。生爲前世翁，安得不涕垂？白髪唯兩人，形骸久支離。雖同故山會，草草如路歧。惆悵塵中身，何由重來斯。無令誚余者，更效《北山移》。（見《分門纂類唐歌詩》殘本第二冊《天地山川類》卷二十二。）。
范處士在育王寺書碑因以寄贈 于季友
墨妙復辭雄，扁舟訪遠公。□（趙紹祖《金石文鈔》卷七作「雲」）天書梵□（《金石文鈔》作「字」，）霜月步蓮宮。跡寄雙林下，名留刼石中。遙知松逕望，棠（《金石文鈔》作「栗」）葉滿山紅。（見《金石萃編》卷一百八。）（又見《兩浙金石志》卷一，第三句不缺，文同《金石文鈔》，末句作「棠葉滿山紅」。）（〖1〗石刻於題下原署「明州刺史于季友」。按阿育王寺在今浙江鄞縣阿育王山中，此詩及後范的酬和詩附鐫於《阿育王里常住田碑》後。碑末有太和七年十二月一日于季友作《碑後記》，則兩詩之作，當亦在同時。）。
時在育王寺書石字奉酬□丞使君寄贈四韻依次用本韻 范的
（《金石文鈔》題作《時在育王寺書石中丞使君寄目前四韻奉酬本韻》）拙藝荷才雄，新詩起謝公。開緘光佛域，望景動星宮。風雪文章裏，書鐫琬琰中。將誰比佳句？霞綺散成紅。（見《金石萃編》卷一百八。）（又見《兩浙金石志》卷一，題中「□丞」作「中丞」，「次用本韻」四字爲題注小字。）（望按：石刻題下原署曰「處士范的上」。于季友《育王寺碑後記》有「剡越間隱逸之士曰范的，業文功書，未遇于時，常萍泊雲水間。一日，扁舟到明」等語。又《育王寺常住田碑》，原爲萬齊融所撰，徐嶠之書，其後碑隳，大和七年于季友爲明州刺史時，始邀范的重書。其碑題下署「順陽范的書並篆額」，是范的爲順陽人。范生平可考者僅此。又詩中琬下原是「御名」兩字，蓋避武宗諱不書，武宗名炎，則詩中此字原當作琰可知。〖此王昶避嘉慶帝諱而注爲「御名」。〗然則詩之作在大和間，鐫石則在武宗會昌中，其間相去固將十載矣。）。
盧元輔
。
遊天竺寺 盧元輔
水田十里學袈裟，秋殿千金儼釋迦。遠客偏求月桂子，老人不記石蓮花。武林山價縣隋日，天竺經文隸漢家。苔壁媧皇鍊來處，泐中脩竹掃雲霞。（見《兩浙金石志》卷二。）（〖1〗石刻詩前原題「大唐杭州刺史盧元輔」九字。〖2〗阮元《兩浙金石志》：「右刻在下天竺神尼塔下磨崖，文九行，右行，正書，徑二寸。此詩《全唐詩》未載。按盧元輔於德宗時自河南縣令除杭州刺史，嘗於武林山作見山亭，見《咸淳臨安志》。又《胥山碑銘》，元和十年盧元輔文，王遹書，見《輿地碑目》。此疑元和時刻。又《陜西通志》云：『盧元輔滑州人，曾爲華州刺史。』《郎官石柱題名》有金部郎中盧元輔。白樂天有《盧元輔除杭州刺史制》，中云：『嘗守商都，再領京縣。』皆其歷官也。石本『泐中脩竹掃雲霞』，『泐』字係原刻，『脩竹』二字係改鑿。『大唐』二字亦添補。《西湖志》作『洞中』，蓋據文理，未見石刻也。」〖3〗《杭州府志》引《武林石刻記》：「唐盧元輔《遊天竺詩》，縱一尺八寸，橫二尺，正書，字徑二寸。」）。
憶錢塘 李廓
往歲東遊鬢未凋，渡江曾駐木蘭橈。一千里色中秋月，十萬軍聲半夜潮。桂倚玉兒吟處雪，蓬遺蘇丞舞時腰。仍聞江上春來柳，依舊參差拂寺橋。（見韋莊《又玄集》卷中。）（〖1〗陶敏云。此詩之頸聯「一千里色中秋月，十萬軍聲半夜潮。」張爲《詩人主客圖》取爲趙嘏句，《全唐詩》卷五五○亦收趙嘏句。）。
遥知（友人陳九思同志疑「知」乃「和」字之訛）元九送王行周遊越 李紳
江湖隨月盈還宿，沙渚依潮斷更連。伍相廟中多白浪，越王臺畔少晴烟。低頭綠草羞枚乘，刺眼紅花笑杜鵑。莫倚西施舊苔石，由來破國是神仙。（見韋莊《又玄集》卷中。）。
哭微之 白居易
今在豈有相逢日，未死應無暫忘時。從此三篇收淚後，終身無復更吟詩。（見《文苑英華》。）（按《全唐詩》載《哭微之》詩二首，其詩原附於白居易《祭微之文》，畧謂無以寄悲情，作哀詞二首云云。《全唐文》卷六百八十一及坊刻《白香山集》均載之。惟《文苑英華》卷九百八十九《祭微之文》則謂作哀詞三首，其第三首爲）（諸本所無。承友人顧學頡先生函告，爰補錄於此。或以其出處不明爲疑，則俟方家之考定於來更可耳。）。
失題 白居易
石榴枝上花千朵，荷葉杯中酒十分。滿院弟兄皆痛飲，就中大戶不如君。（見《玉照新志》。）（〖1〗《玉照新志》〖宋王明清撰，《寶顏堂祕笈》本〗卷三：「王彦國獻臣，招信人，居縣之近郊。建炎初，虜人將渡淮，獻臣坐於所居小樓，望見一老士大夫彷徨阡陌間，攜一小僕，負一匣，埋於空迥之所。獻臣默識之。事定，往掘其地，宛然尚存。啟匣，乃白樂天手書詩一紙。云〖詩不重錄〗。獻臣後南渡，寓居餘姚，嘗出以示余，真奇物也。聞後以歸劉綱公舉矣。」〖2〗按此亦顧先生所見示，其事可信與否，未敢遽斷，期海內方家有以論定之。）。
春遊（見歷史博物館藏明王氏藏《宋拓四名人法書》冊頁。承顧學頡先生函告，詩爲白居易所作，即未竹垞云後人誤以爲元稹詩者，《全唐詩》亦入元稹卷，今宜還諸樂天。詩不重錄。〖《全唐詩》卷四二三收作元稹詩。顧說見其校點本《白居易集外集》卷上，朱說見《曝書亭集》卷四九。檢南宋洪邁《容齋隨筆五集》卷二云此詩「白樂天書之，題云『元相公《春游》』，錢思公藏其真跡，穆父守越時，摹刻於蓬萊閣下，今不復存。」錢思公指錢惟演，穆父指錢勰，爲北宋前中期執行。其言似比明清人所說更可靠些。此詩是否白作，恐尚難論定。） 白居易
空。
郡治樓望黃山 韋綬
郡齋北望春光好，平楚無雲秋望寬。清氣爽時塵外見，碧煙飛處静中看。争高千仞山皆讓，並秀三峯色也寒。莫怪寓名同嶽號，暫圖瞻眺近長安。（見康熙十八年閔嗣撰《黃山志定本》卷六，書刻於乾隆間。）（〖1〗詩後原附按語：「汪晉穀云：唐有兩韋綬，一德宗朝翰林學士，一穆宗朝吏部尚書。以《石門巖志》辨之，當是德宗朝者。」〖2〗望按：《金石萃編》卷八十有「華陰縣令韋綬」題名，次「檢校水部員外郎崔熲」題名後。韋綬題名下刻「貞元元年二月六日記」九字。）。
勸酒行 鮑溶
樂往難重得，老來豈自由。嬋娟過三五，珠翠成仇讎。君不聞古曲，酒能消人憂。何人更年少，君惜秉燭遊。莫閑金絲手，月在西南樓。羅换歌妾袂，錦纏舞人頭。半醉月入懷，仰空笑牽牛。那令酒生塵，虛見紅貌秋。（見《永樂大典》卷一二○四三「二十有」「酒」字「勸酒」條〖十三函一百二十四冊〗。）。
去東林寺詩 曹汾
峯頭不住起孤煙，池上相留有白蓮。塵網分明知束縛，更須騎馬別林（「林」字，《金石錄補》作「雲」。）泉。（見《古刻叢鈔》。以《槐盧叢書》本《金石錄補》參校之。）（〖1〗詩下原署「會昌三年七月十三日祕書省正字曹汾題」十七字。〖2〗陶宗儀《古刻叢鈔》：此詩在曇玭碑陰，塵土昏塞，無知之者。至和三年春二月，陳國袁陟來遊山，徧抉奇跡，始發其晦。東林詩多矣，未有如此篇之意遠而美者，因題以永之。汾，開成四年崔蠡下進士，後爲中書舍人，戶部侍郎、忠武軍節度使，實丞相確之弟也。）。
朱槿花 薛濤
紅開露臉誤文君，□□芙蓉草綠雲。（張篷舟《薛濤詩箋》謂北京圖書館藏宋本《分門纂類唐歌詩》，此句無缺文，作「司蒡芙蓉草綠雲」。）造化大都排比巧，衣裳色澤總薰薰。。
浣花亭陪川主王播相公暨寮同賦早菊 薛濤
西陸行終令，東籬始再陽。綠英初濯露，金蘂半含霜。自有兼材用，那同衆草芳。獻酬樽俎外，寧有懼豺狼。（以上二詩見《分門纂類唐歌詩》殘本第六冊《草木蟲魚類》卷五。）。
題小華山（原注：「目黃山爲小華」。） 李敬方
峰簇蓮花小，分明似華山。魚符何日罷，深處掩松關。（見閔麟嗣撰《黃山志定本》卷六。）。
送友人罷舉歸東海 雍陶
滄滄天塹外，何島是新羅？舶主辭蕃遠，碁僧入漢多。海風吹白鶻，沙日曬紅螺。此去知提筆，須求利劍磨。（見韋莊《又玄集》卷下。熊飛云《全唐詩》卷五三一收此爲許渾詩。今檢《文苑英華》卷二八○收此爲許詩，而許渾自書之烏絲欄詩真蹟及席刻本《丁卯詩集》、《四部叢刊》影宋鈔《下卯集》中皆無此詩。應爲誰作，尚難斷定。）。
張祜
空（按《全唐詩》卷五百十及卷五百十一編張祜詩二卷，又卷八百七十收諧謔詩二首，其中《戲顏郎中騎中騎臘詩》一首已見正卷，蓋複出，又卷八百八十三補遺卷有詩五首。本編所輯四卷，均所未及。今從北京圖書館藏南宋蜀刻本《張承吉文集》、《永樂大典》、韋莊《又玄集》、《太平廣記》引唐康駢《劇談錄》、唐馮翊子《桂苑叢談》等書錄出之。祜，諸書或有作祐者，誤。）。
慈烏 張祜
慈烏色似漆，孔雀尾如金。內外既相及，聖人空理心。（此以下均見南宋蜀刻本《張承吉文集》卷六。）。
閑居作五首 其一 張祜
十年狂是酒，一世癖緣詩。剩物心長厭，閑書性理不違。補窠新鷰子，争食乳鴉兒。幸爾隣家竹，春來又許移。
閑居作五首 其三 張祜
小院新栽柳，深窗古畫屏。屋塼懸蜴蜥，蟲網礙蜻蜓。啓軸憐孤進，添盃慮獨醒。殷勤東郭外，春麥又苗青。
閑居作五首 其四 張祜
悶看垂簷雨，閑尋小院芳。壁泥根長麥，籬柱葉生楊。旋碾新茶試，生開嫩酒嘗。看看花漸老，無復滯春光。
閑居作五首 其五 張祜
俗人無語詔，病客少經過。種竹憐莖少，移花喜日多。唯精《左氏傳》，不養右軍鵝。
江南雜題三十首 其一 張祜
遠對三茅嶺，踈開一槿籬。人憐貧好學，自笑老吟詩。仰腹獼猴睡，斜身蝘蜒癡。殷勤謝莊叟，櫟社更何疑。
江南雜題三十首 其二 張祜
退居三畝地，聊復謝喧卑。盡日題書標，無風下釣絲。蚰蜒過竹節，翡翠抱蘆枝。惆悵是臨水，星星蓬鬢垂。。
江南雜題三十首 其三 張祜
鳥逸溪雲静，人行野岸稀。茅峯三點翠，練水一條輝。晚蝶花心少，陰瑩草裏微。何妨孟朱舍，夜飲醉歌歸。
江南雜題三十首 其四 張祜
南畝山光對，西郊日影斜。碧抽書帶草，紅節米囊花。夜跣嘗琴室，昏岷自酒家。何妨人不到，私酌是侯芭。
江南雜題三十首 其五 張祜
野岸煙花好，東園自插籬。茈姑交宛葉，喜子抱遊絲。盡日人稀到，終年井不窺。何當謝貞白，《真誥》是吾師。
江南雜題三十首 其六 張祜
遠郭浸煙波，村橋入薜蘿。水虵驚去疾，山鳥自來多。夜月傾壺酒，春風就榜歌。
江南雜題三十首 其七 張祜
五里波㳂郭，扁舟棹到門。水經春雨漲，山近夕陽溫。鸂鶆穿蘆葉，蟛蟖上竹根。憂來欲誰話，猶賴酒盈罇。
江南雜題三十首 其八 張祜
村橋路不端，數里就迴湍。積壤連涇脉，高林上笋竿。早嘗甘蔗淡，生摘琵琶酸。（「琵琶」，嚴壽澄校《張祜詩集》云：疑「枇杷」之誤。）好是去塵俗，煙花長一欄。
江南雜題三十首 其九 張祜
曉日明高柳，春池合細萍。鷰巢通蜴蜥，魚網漏蜻蜒。汩沒非兼濟，終窮是獨醒。
江南雜題三十首 其十 張祜
三峯前望峻，一派上遊斜。雨過離披草，風吹顛倒查。拂林山鵲翅，叢岸野裳（望疑「裳」爲「棠」之誤。）花。好是醉中舞，村橋行數家。
江南雜題三十首 其十一 張祜
碧草分遥岸，清池入細流。投鋪虛飲馬，自物且垂鈎。小鳥聞批頰，徵蟲弄印頭。（「徵」，嚴云：疑當作「徵」。《海錄碎事》卷二十二引此二句，正作「微」字。）何妨一壺酒，遠遠棹扁舟。
江南雜題三十首 其十二 張祜
端居無外事，長日臥煙嵐。樹影侵籬北，花香自水南。酒腸嬰女笑，碁路老僧諳。似此成乖嬾，嵇康七不堪。。
江南雜題三十首 其十三 張祜
一逕遶荒陂，渟洿是小池。紅蕉心半卷，白練尾長垂。倒篋纏書帶，尋竿解釣絲。聊當事山履，遠與白雲期。
江南雜題三十首 其十四 張祜
久病無行意，溪亭益到稀。月迴秋扇影，螢落夜琴微。滄海尚凝棹，木山誰採薇？佳期不可俟，空羡鷰西歸。
江南雜題三十首 其十五 張祜
碧溪窮欲盡，迴棹喜山家。曲岸深迷竹，平灘下見沙。懸窠巧婦子，拂水剪刀花。好是棲心地，人間路不遐。
江南雜題三十首 其十六 張祜
僻居成嬾病，春至強耕蠶。後港通圍竹，前溪下檐柑。舊巢飛巧婦，新葉長宜男。且賴身無事，窮愁亦自甘。
江南雜題三十首 其十七 張祜
小檻雲低處，高廊雨過時。鹿胎含笋籜，猿臂長松枝。舊匣藏鈎軫，沉查骨釣絲。（「骨」，嚴云：疑當作「罥」。）平生心未遠，徒欲效鴟夷。。
江南雜題三十首 其十八 張祜
春醪盡數盃，竹逕坐深苔。鳥道思歸樂，人呼隱去來。溪花流作片，雨葉爛成堆。訪戴值兹夕，何妨乘興迴。
江南雜題三十首 其十九 張祜
洛下無名客，江南不繫舟。病身黃葉晚，詩思碧雲秋。雀語嘉賓笑，蛩鳴嬾婦愁。幸因重醖熱，聊作醉鄉遊。
江南雜題三十首 其二十 張祜
余生唯愛酒，師長是山翁。定葬槽丘下，須沉釀瓮中。鵜鴣春作鳥，舂黍夏爲蟲。會入醉鄉去，爲君成醉風。
江南雜題三十首 其二十一 張祜
翠竹千竿聳，青池一面臨。白煙生草末，黃粉露花心。簇脚蠨蛸桂，（望疑「桂」爲「挂」之誤。）拋身翡翠沉。
江南雜題三十首 其二十二 張祜
滄海一遺民，詩書盡老身。不逢青眼舊，争奈白頭新。小小調茶鼎，銖銖定藥斤。空疎更誰問，賴與酒家隣。。
江南雜題三十首 其二十三 張祜
南國久無悰，東郊自養蒙。老年孤枕在，愁夜一樽空。澇水聞歌女，枯枝見宛童。秋來因攬鏡，強欲理衰蓬。
江南雜題三十首 其二十五 張祜
郊園日牢落，無意及壺飱。大笑俯塵甑，高歌敲酒盆。汲池澆韮壟，占石坐松根。未免猶隨俗，長竿掛一褌。
江南雜題三十首 其二十六 張祜
三年江海客，長日犯埃氛。失脚遠行地，無心空羡雲。愚非甯武子，蔽是卓文君。以此圖終計，深棲麋鹿羣。
江南雜題三十首 其二十七 張祜
卜築寄雲陽，穿池面草堂。尋常登峻嶺，丈六得奇彊。井鮒依頹甃，隣花出敗墻。
江南雜題三十首 其二十八 張祜
美人殊不見，惆悵望行雲。竹翠静含粉，榴花輕曳裙。嬋娟非月色，散漫是蘭薫。無復荆王夢，子規空夜聞。
江南雜題三十首 其二十九 張祜
佳期楚雲外，寂寞是春華。昔去軒車遠，今來衣帶賒。生風貝母葉，活艷鼠姑花。惆望碧江阻，夢𩲑雲陟遐。
寓居臨平山下三首 張祜
（按此第一首亦見《永樂大典》卷二二七一、七模、湖字臨平湖條〖二函二十冊〗。又清初沈謙《臨平記》卷四亦載之。題曰《過臨平湖》，即將兩書異字校注於下。）。
寓居臨平山下三首 其一 張祜
三月平湖浪（《大典》及《臨平記》作「草」。）欲齊，綠楊分映（《臨平記》作「影」。）入長堤。田家起處烏龍（《臨平記》作「猶」。）静，（《大典》及《臨平記》作「吠」。）酒客醒時謝豹啼。溪（《大典》及《臨平記》作「山」）檻正當蓮葉渚，水涇新麥稻苗畦。（《大典》作「水堘新擘稻秧畦」，《臨平記》作「水塍新築稻秧畦」。）人間謾說多歧路，咫尺神仙洞却迷。（《臨平記》作「路欲迷」。）。
寓居臨平山下三首 其二 張祜
一角橫查礙小灘，漁舟稍稍避迴湍。鹿蹄踏葉暮山響，龜殻曝沙春水寒。詩句近吟知律變，《易》書窮討覺才難。風光好處自擕酌，歸去醉扶花藥欄。
寓居臨平山下三首 其三 張祜
散髪垂肩久不簪，竹床推椀就藤陰。澗傍春渡水流急，山半夜歸雲色深。拂檻數竿爲去處，隨波一葉是浮沉。世間年少正行樂，應笑老人無事心。
到廣陵 張祜
一年江海恣狂遊，夜宿倡家曉上樓。嗜酒幾曾羣從小，爲文多是諷諸侯。逢人說劒三攘臂，對鏡吟詩一掉頭。今日更來憔悴意，不堪風月滿揚州。（此以下均見南宋蜀刻本《張承吉文集》卷七。）。
謝高燕公惠生衣 張祜
高公寵歲賜白衣裳，驚訝災天雪滿箱。乍展輕煙總手滑，如披薄霧覺身凉。誰家纖素秋蟾色，何處絲抽嫩異香？珍重六銖無可贈，空憑七字當瓊漿。
戲贈村婦 張祜
二升酸醋瓦瓶盛，請得姑嫜十日程。赤黑畫眉臨水笑，草鞋苞脚逐風行。黃絲髪亂梳橑緊，青䘢裙高種掠輕。想得到家相見後，父孃由唤小時名。
偶登蘇州重玄閣 張祜
飛閣層層茂苑間，夏凉秋晚屙登攀。萬家前後皆臨水，四檻高低盡見山。何事越王侵敵國，不妨遼鶴唁人寰。五湖直下須歸去，自笑身閑迹未閑。
投蘇州盧中丞 張祜
金紫清門美丈夫，聖人憂地詔分符。猶將儉德同朝客，不着尊官傲世儒。經術在心長說體，吏材臨事必開模。西來郡界逢鄉老，盡說而今是坦途。
投滑州上盧尚書 張祜
雨露恩重棣萼繁，一時旌旆刊雄藩。權經兩使材尤重，位近三台道益尊。江海豁開爲氣岸，河隍堅畫在心源。門闌盡是雲霄客，應念於陵獨灌園。。
投蘇州盧郎中 張祜
三地分符寵更深，兩方旌斾日駸駸。蛟龍可是池中物，鳯鳥無非閣上音。世重才人皆立績，客依公子盡推心。猶思謝尚經牛渚，曾聽袁宏一夜吟。
送劉軺秀才江陵歸寧 張祜
出告遊方是素辭，喜君迴棹不逾時。荆門暮指連山遠，郢國春歸上水遲。罇酒惜離文舉坐，郡齋誰覆中宣碁。（《輿地紀勝》卷六五引以上四句，「中宣」作「仲宣」，是。）殷勤莫忘趨庭日，學禮三餘已學詩。
奉和池州杜員外南亭惜春 張祜
草霧輝輝柳色新，前山差掩黛眉頻。碧溪潮漲碁侵夜，紅樹花深醉度春。幾恨今年提已過，翻悲昨日事成塵。可知屈轉江南郡，還就封州詠白蘋。
題河陽新鼓角樓 張祜
重樓高桍兩簷開，曉夕風雲會振雷。中國最推鼙鼓地，大臣先選陳樑材。馬悲塞北千羣牧，鴈到城南一半迴。從此聖朝思將帥，上衣須脫食須推。
觀楚州韋舍人新築河堤怺建兩閶門（按此詩亦見《永樂大典》卷三五二七「九真」「門」字「北閶門」條〖五函四十九冊〗。《大典》引《元一統志》曰：「淮安路有北閶門，唐〖張，原脫〗祐〖應作祜〗有《陪楚州韋舍人北閶門遊燕詩》。」） 張祜
宴賓容易小筵成，隼擊秋原助放情。紅袖退行鞍上語，白眉迂步馬前迎。一冬霜意先黃葉，兩路風威動翠旌。須道孔融罇已滿，不勞臺下說餘酲。
題潤州李尚書北固新樓 張祜
躡石攀雲一逕危，粉廊朱檻眺江湄。青山半在潮來處，碧海先看月滿時。樹色轉煙城斗峻，水光浮草岸遥卑。西樓又起公羊意，坐對寒潮向渺瀰。
酬張權宣州新橋秋夜對月見寄 張祜
謝亭煙月泛清流，千載溪山一造舟。風定遠帆依郡郭，夜深寒笛起江樓。張憑逆旅逢新唱，王粲從軍值勝游。長愛征南杜公意，不將餘力礙《春秋》。
題宛陵新橋兼獻裴尚書 張祜
富平津路遠陵開，武庫森森又姓裴。高步已吟携手句，上聞初喜造舟才。霜明華表塵初静，月正欄干斗乍回。猶憶醉歌南浦夜，五更人過萬聲雷。
所居即事六首（原注：丹陽閑居寄鄭明府如範上人。） 其一 張祜
南下丹陽一水灣，陋居瓢飲是希顏。來爲野鳥入春郭，去作溪雲歸夜山。蓬鬢已衰言必賤，竹門雖立意無關。陶潛惠遠如相愛，朝訪遺民暮却還。
所居即事六首（原注：丹陽閑居寄鄭明府如範上人。） 其二（原注：溪上小齋。） 張祜
日暮空齋對小溪，遠村歸岸醉如泥。杜鵑花茫然杜鵑叫，烏臼葉生烏臼啼。（嚴云：「頷聯二句見《唐詩紀事》，『花落』作『花前。』」又見《海錄碎事》卷二十二、《全唐詩》卷五一一，「花落」作「花發」，「葉生」作「花生」。）野食不妨菰作飯，園蔬何必稻爲虀。辛勤最愛孟光意，除却梁鴻無急妻。
所居即事六首（原注：丹陽閑居寄鄭明府如範上人。） 其三 張祜
牢落東溪滿鬢絲，一身扶杖二男隨。（《全唐詩》卷五一一據《野客叢書》收此句。）鳴鳩在處携書卷，科斗生時想墨池。日夕愛琴憐犬子，春風詠雪喜胡兒。我家命駕還千里，別與鱸魚爲後期。
所居即事六首（原注：丹陽閑居寄鄭明府如範上人。） 其四（原注：春日寓言。） 張祜
寂寞春風意未降，酒狂詩癖舊無雙。柳花飛處曾逢雪，桃葉開提憶渡江。自古不堪居陋巷，從今休更犯危邦。聖朝何用詢名姓，從放書生老北窗。
所居即事六首（原注：丹陽閑居寄鄭明府如範上人。） 其五（原注：偶作。） 張祜
南窮海徼北天涯，惆悵亡羊是路歧。眼下已隳梁武佛，耳中猶聽魏文詩。三茅道士朝携手，五柳先生夜對棊。自向廬山爲一社，百年生計任嬰兒。
所居即事六首（原注：丹陽閑居寄鄭明府如範上人。） 其六 張祜
晨起常掻兩鬢絲，小亭深坐一洿池。墻頭鸜鵒隈花葉，水面蜻蜓寄草枝。賴得木奴些子力，生憎魚婢苦頑癡。扁舟遠棹尋春處，竹榼新醪喜自隨。。
贈薛鼎臣侍御 張祜
君子清明致自強，大寮僉語美公方。長才上拔孤摽日，利劒新磨一匣霜。千里早時知逸足，片言中夜許剛腸。已知金石終無變，應蓄歸休在智囊。
偶信 張祜
浮生擾擾務華虛，未勝東歸重結廬。自已忘言師靖節，聘関真隱慕玄居。無機坐上休捫虱，失脚溪頭便釣魚。唯恨世間些子事，兩莖衰髪爲人梳。
贈季峯上人 張祜
時賢近喪若山崖，却賴青雲望素乖。強似鵷鸞趍宦達，可勝藜藿伴僧齋。一壺酒外終無事，萬卷書中死便埋。唯是江東道門子，許詢長說是吾儕。
送法鏡上人歸上元 張祜
南國僧遊二十年，却因無任訪生緣。風迴建業秋歸寺，月滿秦淮夜到舡。故老盡成雙鬢雪，舊房深鏁一林煙。莫言了悟爲真理，不歎興亡在眼前。
鷹（按《全唐詩》卷三百六十一作劉禹錫詩，題曰《白鷹》。詩同，不重錄。校其異字如下：第一句「手羽斒斕白野裁」，「野」，《全唐詩》作「紵」，是。二句「馬前擎出不擎猜」，「不擎」，《全唐詩》作「不驚」，是。五句「綠玉觜啗雞腦破」，「啗」，《全唐詩》作「攅」。末句「所以人人道俊裁」，「裁」，《全唐詩》作「哉」，是。〖《劉賓客文集》不收此詩，應爲張祜作。〗） 張祜
空。
題李戡山居 張祜
三畝溪田竹逕通，道情交態只漁翁。青山夜入孤帆遠，碧水秋澄一檻空。自以蛙聲爲皷樂，聊將早色當屏風。莫言酷學無知己，未必王音不薦雄。
題李山人園林 張祜
幾年垂釣碧江潯，長愛嚴陵是此心。萬壑深秋聞伐木，一溪長日看淘金。桑生壠上螟蛉挂，竹在沙頭翡翠沉。唯道石田堪種黍，不將衰髪羡華簪。。
投河陽右僕射 張祜
黠虜搆攙搶，（應作「欃槍」或「攙槍」。）將軍首出征。萬人旗下泣，一馬陳前行。對敵梟心死，衝圍虎力生。雪霜齊擐甲，風雨驟揚兵。指點看鞭勢，喧呼認前聲。狂胡追過磧，貴主奪還京。黑夜星華朗，黃昏火號明。無非刀筆吏，獨傳說時英。（本卷均見南宋蜀刻本《張承吉文集》卷八。）。
宋城道中逢王直方八韻 張祜
二年離子載，發跡自江南。馬上行尋度，途中語再三。始因窮去魏，河北戰方酣。後以文投許，淮西難未戡。謫官逢李涉，狂客見劉弇。失意憐初話，多端耻舊諳。茶風無奈筆，酒禿不勝簪。幾鬱胸中恨，聊當遂劇談。
題重玄寺閣八韻 張祜
朱閣鱗虛搆，環瞻極水鄉。青螺蔟山色，白練展湖光。矗戶浮雲過，斜軒早鴈翔。萬簷攢肆邸，千葉溢津航。疊供儳寒碧，飛窗漏夕陽。月輪霄輾棟，風鐸曙鏗廊。塔聳尖層出，河縈小派長。因還九霄上，凝步獨成章。。
投韓員外六韻 張祜
見說韓員外，聲華溢九垓。大川舟欲濟，荒草路初開。聳地千潯壁，（「千潯」，疑應作「千尋」。）森雲百丈材。狂波心上湧，驟雨筆前來。後學無人譽，先賢亦自媒。還聞孔融表，曾薦禰衡才。
登杭州龍興寺三門樓 張祜
十里江城下渺漫，兩層門上倚欄干。偏宜竹翠山長潤，早見梅花地少寒。沙觜漸平人改路，潮痕初静鳥移灘。高樓酒夜誰家笛，一曲《凉州》夢裏殘。
江上旅伯呈池州杜員外 張祜
（按《全唐詩》卷五一一收此詩之前四句，缺其後半。題作《江上旅伯呈杜員外》，今全錄之。）牛渚南來沙岸長，遠吟佳句望池陽。野人未必非毛遂，太守還須是孟嘗。江郡風流今絶世，杜陵才子舊爲郎。不妨酒夜因閑語，別指東山是醉鄉。
題臨平驛亭 張祜
津亭一望海西壖，舊說湖開是幾年。風起半山雲出寺，雨餘深岸水平舡。竹林上拔高高笋，荷葉中藏小小蓮。長愛向南些子地，兩三家近野唐邊。
窮居 張祜
陋巷長聞君子窮，我生寧免因儒宮。辛勤自灌一畦韮，鹵莽還開三徑蓬。竹下喜逢青眼士，草中甘作白頭翁。佳期日暮不知處，把鈎（陳九思同志謂是「釣」字之訛。）徒吟江上風。
題贈崔權處士 張祜
（按此詩亦見《永樂大典》卷一三四五○「二寘」「士」字「處士」條。〖十四函一百三十七冊〗。）讀盡儒書鬢皓然，身遊城市（《大典》作「下」）意林泉。已因駿馬成三逕，猶恨胡麻欠一廛。真玉比來曾不磷，直鈎從此更誰憐？遺民莫恨無高躅，陶令而今亦甚賢。
酬餘姚鄭摸（《大典》作「模」）明府見贈長句四韻 張祜
（按此詩亦見《永樂大典》卷一一○○○「六姥」「府」字「明府」條。〖十一函一百十冊〗）仙令東來值勝遊，人間稀遇一扁舟。萬重山色軍江徼，十里溪聲到縣樓。吏隱不妨彭澤遠，公才多謝武城優。生疎莫笑滄浪叟，白首直竿是直鈎。
早秋貴溪南亭晚眺 張祜
溪流照檻肅埃氛，百里秋光草樹分。青壁峻時山背日，碧潭空處水銷雲。千尋下徹魚無隱，一點高飛鷺出羣。迴首故鄉人未去，亂蟬聲噪不堪聞。
壽州裴中丞出柘枝 張祜
青娥十五柘枝人，玉鳯雙翹翠帽新。羅帶却翻柔紫袖，錦靴前踏沒紅茵。深情記處常低眼，急拍來時旋折身。愁見曲終如夢覺，又迷煙水漢江濱。
池州周員外出柘枝 張祜
紅筵高設畫堂開，小妓粧成爲舞催。珠帽著聽歌遍匝，錦靴行踏鼓聲來。纖纖玉笋羅衫撮，戢戢金星鈿帶迴。長恐周瑜一私顧，不教閑客望瑤臺。
贈柘枝 張祜
鴛帶排方鏤綠牙，紫羅衫卷合懽花。當筵舞汗銷胸雪，入破凝姿動臉霞。帽側蹙腰鈴數轉，亞身招拍腕頻斜。須臾曲罷歸何處？稱道巫山是我家。
觀濠州田中丞出臘 張祜
東城曉出静塵埃，紫畫神旗向日開。錦袖半攘争捧轡，銀鞍不下小傳盃。馬盤草上朱弓滿，鴈落雲中白羽迴。晚向三通殘皷盡，北原千騎卷行來。
鍾陵旅泊 張祜
城衘西面驛堤連，十里長江夜看舡。漁市月中人静過，酒家燈下犬長眠。龍笻迥泊灘聲下，略彴深行樹影邊。唯是南風還小瘴，與他歸去避衰年。
湘中行 張祜
南去長沙又幾程，二妃來死我來行。人歸五嶺暮天碧，日下三湘寒水清。遠地毒虵冬不蟄，深山古木夜爲精。傷心靈跡在何處？斑竹廟前風雨聲。
秋日宿簡寂觀陸先生草堂 張祜
紫霄峯下草堂仙，千載空梁石磬懸。白氣夜生龍在水，碧雲秋斷鶴歸天。竹廊影過中庭月，松檻聲來半壁泉。明日又爲浮世恨，滿山行路夢依然。（見《吉石庵叢書》本陳舜俞《廬山記》卷四，題作《簡寂觀》，「空梁」作「空遺」，「竹廊」作「空遺」，「竹廊」作「竹房」，「鑾過」作「影占」，「行路」作「徒積」。）。
投滑州盧尚書 張祜
海內諸侯最屈名，不妨中立自經營。文翁莫猒分符久，韓信終須仗鉞行。静以軍威齊虎士，別將才力誚儒生。親筆幾話南遷客，未必無憂是早榮。
送鄭灊判官歸冬寧 張祜
結束翩翩肯寡悰，早時强學已三冬。鯉庭趍日通明訓，鄭曲歸時美盛宗。摘句競推梁記室，談經今紹漢司農。異聞不暇陳亢問，爾德無非是孝恭。
經咸陽城 張祜
阿房宮盡客誰來，可惜連雲萬戶開。秦地起爲千載業，楚兵焚作一場灰。應知長者名終在，祇是生人意不迴。何事暴成還暴廢，祖龍須死項須摧。
惠尼童子 張祜
慢眉童子語惺惺，實爲天主自有靈。（「主」，嚴疑「生」之誤。）可惜綠絲梳黛髻，枉將纖手把銅瓶。低迴綩態傳師教，更學吳音誦梵經。不似俗家諸姊妹，朝朝畫得兩蛾青。。
將之會稽先寄越中知友 張祜
三年此路卻迴頭，認得湖山是舊遊。百里鏡中明月夜，萬重屏外碧雲秋。竹林雨過誰家宅，楊葉風生河處樓。
陪杭州郡使讌西湖亭 張祜
小亭移宴近雲端，十里山圖馬上看。青壁遠光凌鳥峻，碧湖深影鍳人寒。詩成病愈生犀角，酒引嬌娃活牡丹。歸去不須愁暮雨，高唐神女屬仙壇。
杭州晚眺 張祜
萬仞危峯厭渺漫，碧雲梢上倚欄干。雲橫海鴈天風夕，月照城鵶水霧寒。行客待潮來遠渡，居人瞻火去平灘。蕭條醉臥誰家笛，一曲《梁州》夢裏殘。
彈琴謌 張祜
楚人玉琴怨聲苦，客欲聽時盡懷土。別鶴朝辭滄海雲，悲風夜入瀟湘雨。弄之不難聽者難，金徽冷冷流水寒。一曲自然堪下淚，三山不忍向君彈。
射虎詞 張祜
高山路傍射虎兒，執弓走箭如星馳。一夫中虎人所異，萬夫圍虎人不知。崗頭少年羞弓箭，從此誓心休射虎。更使山頭白額來，萬金懸賞如泥土。
古鏡謌 張祜
小兒行把街中劇，千年𥘴斗銅衣碧。將金换得試磨看，俄見洞門深一尺。夜深時出仰照天，二十八宿中相連。青龍耀躍麟眼動，神鬼不敢當庭總之。明朝擎出遊都市，一半狐狸落城死。
開聖寺 張祜
西去山門五里程，粉牌書字甚分明。蕭帝壞陵深虎跡，廣師遺院閉松聲。長廊畫剥僧形影，古壁塵昏客姓名。何必更將空理遣，眼前人事已浮生。
偶題 張祜
微風和暖日鮮明，草色迷人向渭城。越客捲簾閑不語，楚娥攀樹獨含情。紅垂菓蔕櫻珠重，黃點花鬢粉蝶輕。（「鬢」，嚴疑「鬚」之誤。）自是青樓無近信，莫將心事問卿卿。
曉別 張祜
翠羽朱冠碧樹雞，未鳴先下短墻啼。窗間謝女青蛾斂，門外蕭郎白馬嘶。斜漢繁星當燭盡，淡煙殘月映花迷。景陽宮裏晨鍾動，不語垂鞭上柳堤。（《全唐詩》卷五七八作溫庭筠詩，題作《贈知音》。別《才調集》卷二、《文苑英華》卷二八八亦作溫詩。）。
上元懷古 張祜
倚雲宮闕已平蕪，東望連天到海隅。文物六朝興廢地，江山萬里帝王都。只聞丞相夷三族，不見扁舟泛五湖。遥想永嘉南過日，洛陽風景盡歸吳。。
隋堤懷古 張祜
隋季窮兵復濬川，自爲猛虎可周旋。錦帆東去不歸日，汴水西來無盡年。本欲山河傳百二，誰知鍾鼎已三千。那堪重問江都事，迴望空悲綠樹煙。
洛陽春望 張祜
世事空悲衰復榮，慿音一望更添情。紅顏只向愛中盡，芳草先從愁處生。佳氣藹空迷鳯闕，綠楊抵水撓宮城。（「撓」，嚴疑當作「繞」。）遊執行駐馬煙花外，玉笛不利何處聲。
灞上送客 張祜
自省論心意不疑，五年風水因追隨。憐君有玉曾三獻，顧我無才忝一枝。煙隔灞亭人去日，雨迷秦樹鴈歸時。那知此夏罇前別，卻遣相如歎路歧。
經西溩偶題（按《全唐詩》卷五百七十七作溫庭筠詩，詩同，不重錄，校其異字如下：第二句「芳草無人情自迷」，《全唐詩》作「芳草無情人自迷」，是。四句「荇花唼喋青頭雞」，「荇」，「全唐詩」作「杏」，非。五句「微紅杏蔕惹蜂粉」，「杏」，《全唐詩》作「柰」。七句「借問含嚬向何許」，「許」，《全唐詩》作「事」，非。〖《文苑英華》卷一六一作溫詩。〗） 張祜
空。
喜聞收復河隴 張祜
詔書頻降盡論邊，將擇英雄相卜賢。河隴已耕曾歿（陳九思同志疑當作「沒」。）地，犬羊誰辯却朝天。高懸日月胡沙外，遥拜旌旗漢壘前。共感垂衣匡濟力，華夷同見太平年。
冬日幷州道中寄荆門舍 張祜
聖明神武尚營邊，我是何人不控弦。身着貂裘隨十萬，心思白社隔三千。雲沉古戍初寒日，鴈下平陂欲雪天。却爲恩深歸未得，許隨車騎勒燕然。
和李子智魯中使院前鑿池種蘆之什 張祜
鑒地栽蘆貯碧流，臨軒一望似汀洲。䓗籠好映淮南樹，疎野偏直海上鷗。歷歷迎風欹枕曉，蕭蕭和雨捲簾秋。君看范蠡功成公然上道煙波無去舟。（見《全芳備祖後集》卷十二《蘆》，缺題。）。
長安感懷 張祜
家寄東吳西入秦，三年虛度帝城春。流光漸漸到華髪，離恨蕭蕭生白蘋。楚夢覺來愁翠被，越吟聲盡怨芳塵。更聞玉笛吹明月，一曲風前淚滿巾。
題徐州流溝寺 張祜
古寺層層結構勞，土岡前面峻如濠。露雲竹翠石橋冷，風起松聲山殿高。日色動廊開木槿，夜陰生院結蒲桃。西龕禪客不相得，一片舊階行幾遭。。
貧居遣憤 張祜
築室枕隋流，貧居喜自由。未爲齊國悲，争免魯人丘。不畏長堪恥，無成久更羞。家須男子繼，國合丈夫憂。苟利他相與，誅當我自求。輪迴飜礙直，劒折却思柔。老虎終開眼，微蟲會叩頭。但令吾舌在，何畏不封侯。
題弋陽徐明府水亭 張祜
小邑不勞賢，心期勝地偏。樹微青嶂聳，沙淺碧波旋。盪槳投昏岸，燒燔指濕煙。板簷傍眺寺，石路上登舡。水檻推衣浴，風軒側枕眠。無因長寄此，吟和酒中仙。
題靈巖寺 張祜
北寺三年別，西湖十里程。山門橋上轉，石路閣中行。地入千重險，江分一面平。引藤聞鼠亂，窺洞見龍驚。嶂月排簷出，屏風倚檻成。猿尋青壁過，樹遶碧崖生。小殿靈雲影，高廊下水聲。何當還夢謝，盡我一詩情。
題天竺寺 張祜
臺殿聳高摽，鐘聲下小子遥。路分松到寺，山斷石爲橋。引水穿廊去，呼猿繞檻眺。海明初上月，法白正來潮。夏雨蓮苞破，秋風桂子彫。（「夏雨」二句，《嘉泰會稽志》卷九引。《全唐詩》卷五一一據《海錄碎事》收入。）亂雲行沒脚，欹樹過低腰。嫩綠茶新焙，乾黃竹旋燒。唯思閑事了，長此臥煙霄。。
讀韓文公集十韻 張祜
天縱韓公愈，才爲出世英。言前風自正，筆下意先萌。塵土曾無跡，波瀾不可名。詞高碑益顯，疏直事終明。片段隨冰釋，絲毫入鏡清。文彫玉璽重，詩織錦梭輕。別得春王旨，深㳂《大雅》情。窮奇開蜀道，詭恠哭秦坑。驥逸終難襲，鵰蹲力更生。誰當死後者，別爲破規程。
題岳州徐員外雲夢新亭十韻 張祜
古地摽圖籍，新亭建梓材。水從三峽漲，人自九江來。宿涵曹推遠，停驂謝喜陪。山形連岳去，草色盡天迴。晚檻高牆出，晴郊古戍開。陽精動金礦，暗魄孕珠胎。竹换經冬葉，松移帶雨栽。夜深南浦鴈，春老北枝梅。山峴嶺功初畢，汀洲詠幾裁。仙遊秪斯在，何用便蓬萊。。
吳中懷古十六韻 張祜
萬里江連蜀，千山水占吳。地形分楚塞，舟路控閩隅。西北京華遠，東南王氣無。未爲勾踐入，先是子胥殂。國破重泉恨，天迷兆庶乎。黑煙宗廟廢，紅艷美人駈。舊戰儲宮盡，新加太宰誅。拆言江北死，羞面角東途。假僨屍猶泊，教懸骨未枯。墮釵殘玉鷰，穿墓得金鳧。苑樹深行鹿，閶門逈噪烏。夜陰生越絕，秋色遍姑蘇。羣邑空遺跡，山川是廢圖。六朝人已去，三國事應殊。欲下金陵泣，還爲建業吁。傷心此時意，狂乞賴麻襦。（本卷均見南宋蜀刻本《張承吉文集》卷九。）。
和岳州徐員外雲夢新亭二十韻 張祜
澤國連荒徼，津亭揭上游。飛欄控乾馬，却住壓坤牛。（「却住」，嚴疑應作「却柱」。）滉漭吞何處，青蒼別幾州。黑天三伏裏，紅日五更頭。樹失湘潭髪，山明楚塞漚。舜巡初此去，禹鑿向南休。白氣都爲曉，清光別是秋。雨行神女過，雲降帝妃遊。接鑑凌星斗，褰簾就月鈎。草煙凝夜思，花露滴春愁。近渚延沙濕，中壖小島浮。竹尋諸洞遍，石占一泉幽。日復上山頂，波連歸客舟。招𩲑宋餘恨，吊死屈何投。臣子悲遷斥，王孫念去留。林當藏漢道，兵昔益巴丘。縛將高皇策，燒舡太祖羞。星霜人自變，江漢事長流。勝景離方絕，功符坎德優。還因望京意，歌詠爲皇猷。
投陳許崔尚書二十韻 張祜
重鎮壓華戎，恩威達聖聰。泰山高不讓，滄海闊難窮。接物懽盈貌，安民術在衷。旱天雲出水，霜野鶚摶風。東土承殊渥，南方著顯功。瑞呈須是鳯，畋獲必非熊。令下齊軍仵，詩傳入帝宮。春行膏雨降，夜仰德星藂。翰苑推詞敏，台庭揖道崇。才周儒學外，禮厚笑譚中。吏理今廉度，文章昔馬融。行慿孤竹立，諾爲一言終。揭檻樓臺聳，加籩海陸豐。俯移青玉案，高掛綠沉弓。大幕賓名瑀，長裾客姓馮。耻爲狂狷者，強廁滑稽雄。馬足虛行地，鞭頭漫畫空。無能甘畫虎，失趣奈雕蟲。死歎身何處，生嗟命不通。聊當問詹尹，猶許訴明公。
酬房子客郊居六韻 張祜
三畝田東竹一墟，習家深處自安居。每逢山簡能騎馬，長羨王弘不賣魚。南國煙帆低晚岸，北林霜葉墮寒蔬。郡中舊指賢哉巷，門外多來長者車。近日稍聞池盡墨，他時誰見壁藏書。已知每提能携酒，同倚閶門四檻虛。
觀潮十韻 張祜
泯泯順爲迴，泙泙逆是來。草微淹澤莽，沙漲積雲堆。不止靈威怒，當慿恠力推。夏天江疊雪，晴日海奔雷。近落痕猶淺，初平勢漸開。舟驚浮浩渺，石看打崔嵬。鳥下愁灘沒，人行畏岸頹。鼓風連涵澹，值洑更旋迴。進退隨蟾魄，虛盈合蚌胎。何妨俾巨浸，爲爾濟川才。
觀《山海圖》二首 其一 張祜
古色辨微茫，華夷在一堂。雲霞開藻井，天地出雕梁。細草生毫末，輕風拂黛光。夜山猶帶景，秋樹不凋霜。隱竹纔分翠，穠華欲墮香。無風帆自起，度日鳥空翔。舟勢鯨吞久，樓形蜃吐長。更看臺上鏡，造化落中央。
觀《山海圖》二首 其二 張祜
何人筆思狂，一壁盡滄浪。日月明丹拱，煙雲起畫梁。山嵐開曉色，海氣動秋光。島踞鰲睛大，沙行鰐齒長。粉波明百越，黛點簇三湘。詎作無圖意，空迷造化鄉。
題海陵監李端公後亭十韻 張祜
古城連廢地，規畫自初心。眺出紅亭址，裁成綠樹林。竹欹叢岸勢，池滿到簷陰。暗草通溪遠，閑花落院深。上簾新鷰入，拋葉小魚沉。晚影移罇惜，殘芳秉燭尋。風蘭曳衣繡，露柳柫頭簪。屬詠聊題極，垂竿旋屈針。短橋多凭看，高堞幾登臨。漫廁賓階末，無因和至音。
題江陵崔兵曹林亭 張祜
小隱蜀江邊，重巒盡一川。山形分斷岸，水勢盡平田。嫩碧生欄淺，輕紅落砌蔫。短橋扶竹過，欹路把藤緣。南巷纖埃隔，東郊遠思延。月庭潛潤石，風渚自移舡。滴露蒲光冷，摇波柳翠鮮。關心每來勝，幸爾必相然。。
題宿州城西宋徵君林亭 張祜
數畝四郊地，紐帶勝漸偏。磴崖欹入竹，筒水下澆田。黑壤霑河潤，紅葩寄樹鮮。驛明昏岸火，檣插曉林煙。嫩笋撑簷曲，新荷帖沼圓。不妨成隱顯，長日步通阡。
題泗州劉中丞郡中新樓。 張祜
一檻構庭上，臨川望益崇。朗懷披夏日，高嘯得清風。紫府須黃霸，青山屬謝公。夜聲聞動草，春意覺抽叢。野迥雲初白，天寒樹間紅。月華深委素，淮色逈流空。暮雨佳人到，良辰樂事同。更憐初渡水，先詠子來工。
奉和湖州蘇員外題游柸池 張祜
舊勝因金剎，新遷就水堂。何勞數爵筭，不止一龜航。忝座非珎席，窮源喜濫觴。酒醲開若醖，詩妙掇蘋芳。廣檻餘清景，連山疊霽光。徒思繼高韻，益歎謬成章。
奉和浙西盧大夫題假山 張祜
入門驚秀崪，規畫自奇人。遠不離堦砌，高寧讓隙塵。巖成須夢說，岳就合生申。掩映深尤妙，踈通久更新。聊思峴嶺日，小認會稽春。好是怡情處，西樓長景真。
越州懷古 張祜
振檝大江東，前林波萬頃。高秋海天闊，色落湖山影。行尋王謝迹，望望登絕嶺。荒林草木瘦，古樹泉石冷。昔游不可見，牢落餘風景。窮愁心未死，一筆聊復秉。。
晚下彭澤 張祜
斜日照鳥當，（「鳥當」，嚴疑當作「馬當」。）孤舟下彭澤。平分江九派，斂度山一壁。淺浦橫黑查，高林間白石。帆收天益暝，鳥沒嵐更碧。依依戍前鼓，稍稍村外笛。何處上面眠人，月明西楚客。
游仙 張祜
赤足一仙翁，耳毫垂兩頸。摩娑雪毛項，騎上崑崙頂。顧我踨鹿蹄，去遊遐寂境。洞門出昏黑，却望如側井。行折青桂枝，隔雲敲石屏。空巖響深徹，臺觀凝碧冷。風觸瓊樹花，動摇天水影。端衣禮真貌，心目明耿耿。願侶牧羊兒，休休在崖嶺。
寓言 張祜
江海一遺叟，塊然窮巷居。門前是川陸，反背臥枕袪。興來座援琴，忽忽味《關雎》。但願致樽酒，豈憂無斗儲。野牧亦乘馬，家池還釣魚。偶思榮啓期，益喜鬢白初。日夕粗充飢，呼兒掇園蔬。行登逸民舟，坐愧長者車。倐值體中佳，未嘗廢三餘。理生且自昧，安忍限衆徂。屏迹豈無素，立誠非甚踈。杜門草《太玄》，落草賦《子虛》。大賈傾十萬，一名終不書。小人苟片善，言下輙紀渠。不然少年長，百萬看一樗。過此任老圃，笑歌立倚鋤。道門演空言，未必死錄除。
題池州杜員外弄水新亭 張祜
廣廈光奇輩，恢材卓不羣。夏天平岸水，春雨近山雲。婉衍榱甍揭，端完柱石分。孤帆驚乍駐，一葉動初聞。晚檻餘清景，涼軒啓碧氛。賓筵習主簿，詩版鮑參軍。露灑新篁滴，風含秀落葉松薰。何勞思峴嶺，虛望漢江濱。
戊午年寓興二十韻 張祜
大道開王室，辛勤自賈生。白衣逢聖主，青眼賴時英。一路來邊海，三年別上京。淚因南國盡，心向北辰傾。咄咄中途事，栖栖此日行。登封期未卜，弔汩恨空盈。謫見天何再，勤憂詔未幷。漢胡當重理，魏相昔權兵。《葛藟》機尤巧，《鴟鶚》義可精。（「鴟鶚」當作「鴟鴞」。）舊恩移保傳，初論激公卿。後學稽前古，先儒制未萌。朱雲曾痛憤，劉向幾吞聲。日月今纔朗，煙塵久未清。詎聞高鳥盡，終俟小鮮烹。坦坦前王道，雄雄近世名。帝圖殷太甲，人鏡魏文貞。逸足期千里，窮鱗渴一泓。徵賢寧乏詔，進善豈無旌。狡兔當寒伏，荒雞半夜鳴。殷勤在伊呂，爲我致昇平。
投陳許李司空二十韻 張祜
上將出東征，驊騮得路行。青雲仰高步，白日見精誠。朗抱韜羣物，沉思活庶氓，田文今得士，孫武舊能兵。曉月當樓色，秋鞞入地聲。鬼神愁運思，姦猾恐迴情。破敵連收柵，屯師立下城。龍觀淮甸虎，鱣視海湄鯨。勇冠臨危貌，勳崇定遠名。突圍親斬首，開道看擒生。陳變虵頭出，槍迴豹尾橫。束衣金甲冷，揮箭鐵鞭鳴。歷戰長諸葛，封侯小富平。去淮初五馬，遷滑再雙旌。道秪蕭何直。功惟范蠡成。感恩懷敢炙，知味渴和羹。曙閤銅牌入，昏堂蠟燭明。玉鈎紅袖把，銀注紫衣擎。接坐羞人識，還家畏嫂輕。猶希匹夫膽，一向信陵傾。
投魏博田司空二十韻 張祜
聖代倚龍驤，青油鎮北方。國除心腹病，時詠股肱良。兆栛周畋吉，言應禹拜昌。中台初復位，太白定揚光。傳癖深元凱，籌謀奧子房。率先供帝命，特地舉朝綱。吏改新曹局，民耕舊戰場。節旌窮海島，詩句起河梁。幕府推賢佐，杯盤任客狂。峯巒資秀崪，鵰鶚避軒昂。列座花茵展，鳴鼉錦臂攘。小旗鞍馬令，尖帽柘枝娘。掃路麾幢出，開衙斧鉞行。旌旗垂玳瑁，黃帕結鴛鴦。報主親臨敵，屯師首犯彊。裂紅偷賊號，纏褐眩戎裝。夜柵迴千馬，昏鼙亞萬鎗。桉聲鋪陣血。垂淚撫刀瘡。豹望因文變，鯤期假翅翔。空勞千里役，何策利梁王。
投魏博李相國三十二韻 張祜
天意兆昇平，忠良自間生。二年移四鎮，一夜破重城。白刃來臨敵，青油引出京。指途諳老馬，望海哂長鯨。國用鞭頭筭，軍機帳下萌。王師初戮力，賊將首推誠。鼎鼐傳家世，藩隅易弟兄。風雲將氣合，才命與時幷。咳唾收齊土，瘡痍肓蔡甿。指撝從上策，談笑賴高情。發號方迴踵，歸農務散兵。紫微纔近侍，彤矢又專征。曲直須繩準，幽深藉鏡明。曉江流汗漫，秋華聳崢嶸。士勇思陳力，兒啼畏道名。文王開卦兆，武帝下星精。遠寄恩彌厚，深欺敵不勍。儉風敦制度，和氣茂逢迎。畫障朱軒設，蠻刀粉壁橫。木魚連錀動，金獸齒環獰。舞席宮鬃出，賓盤海饌盈。繡蹄紅毬臥，花領紫絛縈。鵷鷺初移府，熊羆夜烈營。（「烈」，嚴疑當作「列」。）濟河無反顧，當陣必前行。野迥朱旗卜，霜乾翠幕輕。角吹寒日色，槍揭暑雷聲。甯越身猶賤，馮煖膽未呈。貴門心強迹，賢路力何爭。閟手從拋劒，愁腸却賴觥。寧依劉表死，不接賈充榮。阻轍羞偏轂，蟠泥渴一泓。應憐望塵眼，歧路拜雙旌。
讀《西漢書》十四韻 張祜
日月中華正，星辰上國偏，經綸今四海，討伐舊三邊。失道非無素，乘時不偶然。安劉機在早，誅呂計須權。禮樂勝殘後，干戈止殺前。未聞晁氏戮，初幸賈生緣。善馬來何利，窮兵去甚堅。國讎因破虜。民耗是求仙。忍憤中郎節，殘形太史編。冲融當魏邴，靦衍自昭宣。故老心徒切，先皇道益懸。元成真漸地，哀少卒崩天。七廟傾王莽，三公敗董賢。興亡豈無誡，爲看借秦篇。
苦旱 張祜
河上勞兵地，江南酷旱天。那知討邢日，不是尅殷年。忽忽嗟時難，矜矜畏序愆。雲徒蔽日月，雨合降山川。造化爐思火，陰陽炭鼓煙。披懷遭赤晝，濯足想清漣。獄俟于公決，心期戴令虔。敢忘霑霈澤，俁幸及私田。請禱誠明矣，焚巫策昧然。靈山罷齊景，美玉罄周宣。石鷰曾誰舞，泥龍愈自堅。魚窮悲涸轍，井漆奈枯泉。五畝憂還軫，三時望益懸。蹔欣垂滴瀝，終訝阻纏綿。貶損心應懇，踈通稅必蠲。乘軒嘗拯物，飲馬昔投錢。火宅逢僧話，炎荒想客遷。泥蟠尺蠖久，草長蒺藜先。病體長兼慮，窮愁益自煎。猶希畏途上，一詠凱歌旋。
苦雨二十韻 張祜
積雨江城久，騰雲海嶠來。暑當初縝絺，寒亦重然灰。曖昧連中夏，調和仰上台。地平天沒塹，舟利木兼材。電影窗遙入，雷聲轍乍迴。邊除深溢潦，枕簟去浮埃。太陸青蘋泛，曾崖白浪豗。初跳倒蛙黽，疾長半蒿萊。壞壤虛爲穴，淙沙逈作堆。未如歸結網，何憚渴操杯。漏屋誠難葺，崩牆不易坯。遠愁超滉瀁，高羨陟崔嵬。俯祝陰靈遍，聊飡水物該。病非宜長老，憂是主嬰孩。淺淺斟茶鼎，環環盪酒罍。濯枝憐鳥噤，流麥分人咍。日色疑羞出，天心似惜開。巨鱗承水使，纖介幸時災。折角巾全委，低頭柱頓摧。神龍曾未失，螻蟻莫相裁。
陪楚州韋舍人北閶門遊宴 張祜
柘岸齊空遠，通波跨檻牢。四方人意便，兩路馬行高。霧柳蒙疎葉，風帆掛並艘。碧雲秋水靜，紅日暮霞韜。苟藉公心度，稀逢敏手操。舊恩重雨露，新命壓波濤。挹海驚涯涘，冲霄訝羽毛。絲綸初變體，錦袖旋揮毫。美景尤難卜，良辰不易遭。名華應獨步，語韻洽朋曹。異日知司衮，閑時解夢刀。卿材尊宦達，侯業重人豪。拽盞憐稀飲，扶鞍哂遽逃。香鳧深促坐，畫鷁遠迴篙。賭氣連呼采，縻心乍漱醪。俁妨孤憤激，肯忘一言褒。北闕承優話，南方續廣騷。不嘗書咄咄，誰話酒陶陶。末路猶提筆，雄藩佇擁旄。只愁迂蹇步，歸去又蓬蒿。
又陪楚州韋舍人閶門遊讌次韻北閶門 張祜
遠派通催急，層欄架柱牢。中開一閤靜，外拔兩簷高。㼘崪基崇岸，灣環隘近艘。勁竿紅旆展，長鐙紫囊韜。舊好千金諾，新題一筆操。開懷侵月露，惜別話風濤。盡納黃泥水，平分沼沚毛。詩能拘咫寸，酒妙乏絲毫。不止才無敵，非論運合遭。宦情周上智，美論逸諸曹。擬義臨戎鉞，從容宰社刀。三千藂秀彦。百萬舉名豪。死士曾無悔，生民肯更逃。下簾欣繼燭，歸路止排篙。綵柚撩青鬢，金舡泛白醪。韻慙高手壓。文豈拙詞褒。賈誼猶興歎，楊雄重返騷。不當離急引，應獲在甄陶。強逐騑騑駟，徒瞻孑孑旄。何堪縱高祖，生意任庭蒿。
投太原李司空 張祜
煙塵繞北京，千里動人情。位壓中華險，功排上將榮。四方分萬石，三鎮擁雙旌。大郡爲深寄，河湟仗素城。雄才身挺拔，柱石勢映傾。霍氏勳元重，胡家正本清。殊恩酬義勇，積慶自忠貞。海岱乘時出，風雲得氣生。虎頭膺將號，龍額擅侯名。麴蘗功歸酒，塩梅味到羹。碧霄長日路，黃犬少年行。號令誅旡軌，觀風審未萌。物情周智用，賓禮盡逢迎。促座杯心亞，開場鏡面平。神隈旗幹動，虎占地衣獰。紫綬分排馬，青娥亂替觥。魚金垂重獺，羅袖拂毬輕。暖閤朝呈簡，深簾夜按笙。栖遑窮蔡澤，孱弱病劉楨。試暗秦臺下，應迴照膽明。。
獻太原裴相公三十韻 張祜
萬古元和史，功名將相殊。英明逢主斷，直道與天符。一鏡辭西闕，雙旌鎮北都。輪轅歸大匠，劒戟盡洪爐。物望朝端洽，人情海內輸。重輕毫在手，斟酌斗迴樞。邴吉真丞相，陳蕃實丈夫。禮賓青眼色，憂國白髭鬚。幾賴平中土，長愁入五湖。旱苗今雨活，妖沴共風驅。料敵窮天象，開邊過地圖。黃河歸博望，青塚破兇奴。虎豹皆親射，豺狼例手誅。坐籌千不失，持鉞四無虛。勇義精誠感，溫良美價沽。夔龍甘道劣，賈馬分材枯。曙色開營柳，秋聲動塞榆。縱橫追穴兔，直下灌城狐。舉論當前古，推心及後儒。風雲如借便，開眼即天衢。（本卷均見南宋蜀刻本《張承吉文集》卷第十。）。
途次楊州贈崔荆二十韻 張祜
逆旅楊州郭，音容幸此遭。酒漿曾不罷，風月更何逃。寺塔排雲直，閭門架水牢。煙籠春樹薄，日映曙樓高。碧草連除卷，青旗指濁醪。粉胸斜露玉，檀臉慢迴刀。躍馬君心勁，嗔奴我氣亭。尾生從抱柱，顏子也酺糟。赤柏看眉睫，生憎惜羽手。北邙終寂寞，南國且遊𢕟。觱篥行移束，箜篌旋轉絛。袖因迎顐破，肩爲請挼勞。未省求媒氏，焉能泥賊曹。揀花偷芍藥，和葉窠櫻桃。悶口無端語，窮頭盡興搔。覆身唯綠葛，醫病只青蒿。事過宜他哂，詩成苟自褒。醉時心爛漫，別夜眼號咷。接席觀誠忝，升堂跡貴叨。殷勤欲離抱，爲爾一揮毫。
投宛陵裴尚書二十韻 張祜
憶拜明公日，青雲料果符。徵賢披顯詔，射策冠英儒。物論推前哲，朝綱揖大巫。德門深茂秀，義土闢膏腴。簡翰垂師法，文章述帝謨。民歡車轍至，士畏履聲趨。省闥名尤美，藩方政歷殊。五兵森武庫，百氏祕文樞。小謝才難比，諸荀道亦具。幾年思樂土，長日詠生蒭，潔儉遵明訓，清通軌令圖。馬奔爲信竹，鞭舉示刑蒲。促座嘉賓滿，分題健筆濡。碧江秋鳥聚，青漳瞑猿孤。月上連城璧，星環合浦珠。早涼生玉樹，盛暑退冰壺。豹變真君子，龍鍾淺丈夫。新知多巂彥，舊態只狂奴。敢望憐哀鳥，何煩敬朽株。已愁沾洒淚，還去海西隅。
庚子歲寓遊楊州贈崔荆四十韻 張祜
窮賤正相仍，逢君又廣陵。坐愁身兀兀，行信脚騰騰。小巷朝歌滿，高樓夜吹凝。月明街廓路，星散市橋燈。鈍僕常羞使，贏驂半醉乘。酷遭狂客引，剛被俗人憎。睚眦寧宜慣，趦趄苟未能。坊期瑞芝宿，閣詢慶雲登。逈眺江千里，高臨塔九層。山嵐開碧罅，海日上紅稜。曲岸盤回出，飛欄斗峻凭。鷺鷥行淺草，龜殻上新菱。野霽崗形兀，林昏地氣蒸。春天聊共賞，夏日幾同瞢。自給勞方寸，官沽厭窄升。堅强心似石，險峭志如陵。悶極行挑耳，狂來起扼肱。腸風終作疹，肺病不爲徵。玉樹當巡打，香毬帶柏承。暗歸逃酒席，私語結鈎朋。僻性從他論，幽情且自矜。砌開紅艷槿，庭架綠陰藤。冷滑連心簟，輕疎着體繒。被裁新蜀錦，光砑小吳綾。久滯終何益，長貧也未應。莫輕垂耳驥，須看脫鱗鵬。善惡都鈐口，存亡只撫膺。楚才君漫倚，荆璞我虛憑。委順容如妾，幽迂論若僧。早知身足累，近信卜無徵。畫虎誠堪誚，雕蟲詎可稱。掃門蹤魏勃，開閣竚孫弘。勿易侵苗鼠，須防止棘蠅。足憂行夜露，心懼履春冰。旅望孤煙起，鄉愁遠水澄。每思人似玉，長願酒如澠。去國程無盡，離筵思不勝。感恩因病雀，逐物甚飢鷹。詎憶園蔬灌，唯希社肉秤。寃讎閑物在，知己大官薨。郄弟終須得，蘧非誓欲懲。看看重西去，從此又兢兢。
遊蔚過昭陵十六韻 張祜
天意亡隋日，人心啓聖年。順時興義卒，撥亂起戎旃。羣盗猶蜂蟻，妖星尚屬聯。既教龍戰野，須見血成川。睿筭無遺策，神功亦有權。王尋徒百萬，光武只三千。（原注：太宗嘗以騎兵三千破僞夏十萬於虎牢。）海静鯨鯢死，雲開日月懸。講兵將耀德，獵渭本搜賢。向闕皆鏘玉，臨關罷控弦。大鑪銷劒戟，鴻澤盪腥膻。太祖恩堯禪，（原注：武德末，天下既平，高祖致政。）神孫受禹傳。（原注：貞觀既終，高宗嗣位。）宮車悲未已，陵樹藹蒼然。岳立青冥外，虬蟠白水邊。乾坤資王氣，巖壑擁晴煙。虞爮曾南狩，軒轅亦上仙。斷髯無復見，空拜鼎湖前。
敍詩 張祜
二雅泄詩源，滂滂接漣漪。宣尼昔道{卄/氵史}，豁豁無阻疑。小開作涇港，大漲爲塘陂。可令萬頃澄，可使百派支。生民苟灌溉，九穀長蕃滋。何意束晳徒，《補亡》輒繼之。安知去聖遠，立旨無乖隳。五言起李陵，其什傷遠離。雄材耻小用，屬詠隅成規。後時班婕妤，團扇託憂悲。枚情既云妙，蔡韻肯容卑。建安陳思王，龍變五不知。劉楨骨氣真，王粲文質奇。阮公先興亡，陸氏以才推。雅怨止潘子，高摽存左思。延年得殊致，靈運拔英姿。沈侯美玉蘊，謝守文錦摛。江詞騁奇妙，鮑趣出孤危。飄飄喜澤翁，於在務脫遺。陳隋後諸子，往往沙可披。拾遺昔陳公，强立制頹萎。英華自沈宋，律唱{牙丿=丶}相維。其間豈無長，聲病爲深宜。江寧王昌齢，名貴人可垂。波瀾到李杜，碧海東瀰瀰。曲江兼在才，善奏珠纍纍。四面近劉復，遠與何相追。邇來韋蘇州，氣韻甚怡怡。伶倫管尚在，此律誰能吹。
大唐聖功詩 張祜
祜聞昔隋末。煬帝厄圍兵。太宗初應募，杖劎起邊征。揚師列虛旗，首激將軍誠。神略在一斷，解圍當未萌。高祖守河東，權力已兼幷。猖狂蟻結徒，舉踵乃擊平。隋德日已衰，俯折士尊名。羣才{牙丿=丶}相枤，諾以義爲盟。屯軍起邊州，李密馳傳迎。楊眉愛姿度，失口真王英。由是太河南，千里響應聲。降王與拘竇，親待入宮城。乃命臣蕭瑀，府庫掌虛盈。次命臣玄齡，圖書收付卿。開牢釋姧枉，各更重從輕。迴戈略僞主，太廟告明明。殊功苟未已，徽號爲重旌。文物一以興，賢良俱間生。聲詩日盈聽，智論益縱橫。何意蕭牆內，陰謀中構傾。直詞雖可進，王法詎該情。甲子上即位，南郊赦憲灜。八蠻與四夷，朝貢路交争，三月后親蠶，癸亥上親耕。侍臣虞南等，碑以紀功成。
元和直言詩 張祜
東野小臣祜，聖朝垂淚言。微塵豈裨助，永負丘山恩。箕子昔爲奴，所悲逢世昏。明時便鉗舌，切恐負乾坤。臣當涉黃河，心目日且煩。分明在人世，不喻波渾渾。願以所支流，却尋到崑崙。但窮此生感，沒齒寧爲寃。臣讀帝王書，粗知治亂源。文思苟未安，詎得賓四門。陛下欲垂衣，一與夔契論。成湯事不盡，勿更隨波翻。直者舉其材，曲者尋其根。直固不可遺，曲亦不可焚。用材苟端審，帝道即羲軒。陛下復土階，四方敢高垣。陛下喜雕牆，四方必重藩。畋獵豈無娛，湯泉豈無溫。始知堯爲心，清淨自成尊。比干不憚死，諫道久而存。許由不務策，志士亦所敦。兢兢小臣祜，萬死甘詞繁。
旅次岳州呈徐員外 張祜
襄漢止薄遊，登舟捨羸策。浮名乃閑事，且作山水客。遠持屠龍伎，南訪賈誼跡。連崗黯雲樹，斜日半赤壁。青水去悠悠，青山來歷歷。囊無一金備，不省爲計畫。村旗{牙丿=丶}誇酒，咺薄升斗窄。提筆猒班超，把詩憐阮籍。徐公岳陽守，遇我心的的。湖鮮爲我鱠，湖藻爲我摘。得吟多高樓，得語多末席。平生負微志，不獨詩酒溺。終懷咸谷泥，定刻燕然石。會公饒迎餞，微懇私已識。逢時魯連輩，一局如博奕。憂來獨求醉，兀兀臨大澤。屈原誠褊人，自死終何益。南湖雪晴夜，星月林摵摵。君山洞門叟，相語鶴兩隻。風松座翹𣍿，向月吹玉笛。笑命詩思苦，莫信狂李白。於狂是空疎，於仙是遐謫。寄言徐太守，人在無金液。
登香爐峯寄遠人 張祜
前登香爐峯，却指湓城郡。大江北潮海，崇岳南作鎮。相逢虎溪子，輕策聊一振。水石動寒光，風松洒高韻。憂來月成語，忽忽千里憤。六朝空遺文，三國無尺燼。孤禽下雲久，遠樹入煙盡。客恨猒山重，歸心喜流順。故執行瀟湘別，即此無音信。憔悴十年心，誰人不緇磷。
丹陽新居四十韻 張祜
不出丹陽郭，茅簷寄北偏。四隅疎積潦，萬頃控平田。地勢金陵豁，灣形珥瀆連。路分南畝上，山映後湖邊。故國心殊阻，新池手強穿。閑吟招隱詠，靜賦篤終篇。大樹應徒爾，高門亦偶然。孤雲出小嶼，侶鶴下遼天。早巿歸人語，昏亭醉客眠。五更衘月岸，一宿渡江舡。雪旦飛瓊圃，花時麗錦川。茅峯遙自對，練水曲相㳂。夜出澤頭火，晴昏巷裏煙。人情嗤散漫，鳥性樂暄妍。夏菓垂簪上，春農起面前。竹欄隈杳嫋，藤杖決潺湲。不忝端居勝，何妨病者便。水軒斜浸柳，風檻散披蓮。接壤重崗抱，坯沙淺洞延。外瞻羣嶺拔，中坐兩崖顛。峻面嶙岣甃，崇臺碨礧填。小橋深宛宛，新瀑下涓涓。架俯薔薇立，籬因枳殻編。何當把牙筭，祇是躡苔錢。勃窣松栽短，尖纖石筍圓。綠含山桂潤，紅綻海棠鮮。枕上看羈䩡，門前見着鞭。闌珊棊未畢，撥剌釣初牽。塵尾曾無謂，猪肝是不緣。坐甘塵外老，來幸酒中仙。潘岳因成賦，楊雄便草《玄》。散襟梳短髪，揭指上遊絃。粗可迴車馬，聊堪駐旆旃。藉莎慙異席，折筍俟加籩。哭地心知矣，儒家分已焉。窮猿半啼嘯，病鶴欲飛眠。授籙陶貞白，留齋竺法乾。觀心知不二，叩齒問羅千。帝里思徒切，家山望益懸。閶門不可上，西恨涕漣漣。
憶江東舊遊四十韻寄宣武李尚書 張祜
憶作江東客，猖狂事頗曾。海隅思變化，雲路折飛騰。小子今何述，高賢昔謬稱。瘦體休問馬，病爪莫論鷹。海棹扁舟泛，江開一檻憑。岸環青莽蒼，峰峭碧崚嶒。水國程無盡，煙郊思不勝。金絲援嫩柳，玉片犯殘冰。夜伯度操檝，朝行看下罾。沙明春雨霽，野白暮雲蒸。蒲晚帆山葉，花開鏡水菱。亂芳叢沼沚，餘溜泄溝塍。鷲嶺因支訪，龍門詣李登。黃鸎春惱客，白鶴夜依僧。粗得狂歌趣，深疑笑病癥。地窮屯健馬，天盡抑飛鵬。桂彩分城堞，松香在閣層。酒徒窮不破，詩債老相仍。伯玉年將近，宣尼《易》未弘。歲儲雖自乏，社肉必均秤。造化三光借，乾坤一塊凝。才當論曲直，命可繫衰興。鳳鳥非無歎，驊騮靡不乘。豹文須蔚蔚，羊目漫睖睖。范蠡嘗金鑄，吳王昔土崩。雄圖翻自失，高噣鮮相承。禹廟思陳藻，秦山憶杖藤。幾時心豁豁，長日醉瞢瞢。水室窮深討，雲門極峻登。北歸天尚遠，東望海方澄。鶴跂虛爲羡人言敢不應。旅游星正孛，愁望月初絙。詎欲由斜徑，聊思枕曲肱。興捫頭上虱，閑祖筆鋒蠅。鳥岸勞方寸，魚缾惜一升。詩秋情未劇，別夜思偏增。白首身從賤，青雲氣可淩。當知在塵土，言直更兢兢。